text:
igen, før føreren efterfølgende aktiverer en lukkeanordning. Aktivering af en af de i punkt 7.6.5.1 ovenfor foreskrevne betjeningsanordninger skal åbne døren så meget, at målepladen som defineret i punkt 7.7.2.1 nedenfor kan passere gennem senest 8 sekunder efter påvirkning af betjeningsanordningen, eller gør det muligt let at åbne døren så meget med hånden, at målepladen kan passere gennem senest 8 sekunder efter påvirkning af betjeningsanordningen. Endvidere må nødudgangsdøre ikke være skydedøre, undtagen i tilfælde af køretøjer med en kapacitet på højst 22 passagerer. For disse køretøjer kan en skydedør godtages som nødudgangsdør, når det er godtgjort, at døren kan åbnes uden brug af værktøj efter udførelse af kollisionsprøve mod frontal barriere i henhold til regulativ nr. 33.
 7.6.7.3. Betjeningsanordninger og anordninger til åbning af en nødudgangsdør (på det nederste dæk, hvis der er tale om en dobbeltdækkerbus) udefra skal være placeret mellem 1 000 og 1 500 mm over jorden og må højst være 500 mm fra døren. I køretøjer i gruppe I, II og III skal betjeningsanordninger og anordninger til åbning af en nødudgangsdør indefra være placeret mellem 1 000 og 1 500 mm fra overfladen af gulvet eller det trin, der er nærmest betjeningsanordningen, og må højst være placeret 500 mm fra døren. Dette gælder ikke for betjeningsanordninger, som er placeret på førerens område.
 Alternativt kan den betjeningsanordning, der er omhandlet i punkt 7.6.7.2 ovenfor til åbning af en maskinelt betjent dør placeres i overensstemmelse med punkt 7.6.5.1.2 ovenfor.
 7.6.7.4. Nødudgangsdøre i køretøjets sider skal være forsynet med hængsler på den forreste kant og åbne udad. Stopremme, kæder eller andre stopanordninger er tilladt, hvis de ikke hindrer døren i at åbne til en vinkel på mindst 100° og blive stående der. Dog gælder kravet om en mindste åbningsvinkel på 100° ikke, hvis der på anden måde er sørget for, at kontrolmålet for nødudgangsdøre kan passere uhindret igennem.
 7.6.7.5. Nødudgangsdøre skal være sikret mod utilsigtet åbning. Dette krav gælder dog ikke, hvis nødudgangsdøren låses automatisk, når køretøjet bevæger sig med en hastighed på over 5 km/h.
 7.6.7.6. Nødudgangsdøre skal være forsynet med en akustisk anordning, som advarer føreren om, at døren ikke er forsvarligt lukket. Denne advarselsanordning skal udløses af dørlåsens eller -håndtagets bevægelser og ikke af dørens egne bevægelser.
 7.6.7.7. Hvis der forefindes et nattelåsesystem, gælder følgende:
 7.6.7.7.1.
 Låsesystemet skal automatisk deaktiveres, når tændingskontakten er i positionen »ON«, eller
 7.6.7.7.2.
 føreren advares om, at nattelåsesystemet fortsat er aktiveret for en eller flere dør(e), når tændingskontakten er i positionen »ON«. Det samme signal kan anvendes til mere end én dør.
 7.6.8. Tekniske krav til nødudgangsvinduer
 7.6.8.1. Nødudgangsvinduer, som er forsynet med hængsler, eller som kan stødes ud, skal åbne udad. Nødudgangsvinduer, som kan stødes ud, må ikke frigøres helt fra køretøjet, når de anvendes. Nødudgangsvinduer må ikke uforvarende kunne stødes ud.
 7.6.8.2. Nødudgangsvinduer skal enten:
 7.6.8.2.1.
 kunne åbnes hurtigt og ubesværet indefra og udefra ved hjælp af en anordning, som anses for tilfredsstillende; dette indebærer muligheden for at anvende ruder af lamineret glas eller plastic, eller
 7.6.8.2.2.
 være fremstillet


text:
af sikkerhedsglas, som let kan knuses. Plast eller lamineret glas kan således ikke godkendes. Ved siden af hvert nødudgangsvindue skal forefindes en anordning, der er let tilgængelig for personerne i køretøjet, og hvormed vinduet kan knuses. Anordningen til knusning af glasset i nødudgangsvinduet bagest i køretøjet skal være anbragt enten midt over eller midt under nødudgangsruden, eller alternativt kan der anbringes en anordning ved hver ende af vinduet.
 7.6.8.3. Nødudgangsvinduer, der kan låses udefra, skal være således konstrueret, at de på ethvert tidspunkt kan åbnes indefra.
 7.6.8.4. Nødudgangsvinduer, der er forsynet med hængsler foroven, skal være udstyret med en passende mekanisme, som holder dem i helt åben stilling. Hængslede nødudgangsvinduer skal fungere således, at de ikke hindrer fri passage indefra eller udefra.
 7.6.8.5. Er nødudgangsvinduer placeret i køretøjets sider, skal afstanden fra deres nederste kant til gulvet umiddelbart under dem (fraregnet eventuelle lokale variationer på grund af hjulkasser eller transmissionshus) være højst 1 200 mm og mindst 650 mm for vinduer med hængsler, og mindst 500 mm for vinduer med glas, som skal knuses.
 For vinduer med hængsler kan mindste afstand op til nederste kant dog være 500 mm, forudsat vinduesåbningen op til 650 mm højde er forsynet med rækværk, som forhindrer passagererne i at falde ud af køretøjet. Er vinduesåbningen forsynet med en sådan beskyttelse, må vinduesåbningens størrelse over beskyttelsen ikke være mindre end den fastsatte minimumsstørrelse for nødudgangsvinduer.
 7.6.8.6. Nødudgangsvinduer, som åbner ved hjælp af hængsler og ikke kan overvåges fra førersædet, skal være forsynet med en akustisk advarselsanordning, der advarer føreren, når vinduet ikke er helt lukket. Denne anordning skal udløses af vindueslåsen, ikke af vinduets egne bevægelser.
 7.6.9. Tekniske krav til nødudgangslemme
 7.6.9.1. Nødudgangslemme skal fungere således, at de ikke spærrer for passage indefra eller udefra.
 7.6.9.2. Taglemme skal enten kunne stødes ud, være hængslede eller fremstillet af sikkerhedsglas, der let kan knuses. Gulvlemme skal enten være hængslede eller kunne stødes ud og skal være forsynet med et lydsignal, der advarer føreren, hvis de ikke er rigtig lukket. Denne anordning skal udløses af gulvlemslåsen, ikke af lemmens egne bevægelser. Gulvlemme skal være sikret mod utilsigtet åbning. Dette krav finder ikke anvendelse, hvis gulvlemmen låses automatisk, når køretøjet bevæger sig med en hastighed på over 5 km/h.
 7.6.9.3. Nødudgangslemme, der er beregnet til at stødes ud, må ikke, når de benyttes, blive fuldstændig adskilt fra køretøjet, så lemmen er til fare for andre trafikanter. Nødudgangslemme må ikke uforvarende kunne stødes ud. Gulvlemme må kun kunne stødes ud i passagerrummet.
 7.6.9.4. Nødudgangslemme forsynes med hængsler langs med kanten, der vender fremad eller bagud i køretøjet og skal kunne åbnes til en vinkel på mindst 100 grader. Hængslede gulvlemme skal åbnes indad mod passagerrummet.
 7.6.9.5. Nødudgangslemme skal uden besvær kunne åbnes eller fjernes indefra og udefra. Dette betyder dog ikke, at nødudgangslemmen ikke må kunne låses udefra for at sikre køretøjet, når det er uden opsyn, når blot den altid kan åbnes eller fjernes indefra ved hjælp af den normale åbnings- eller aftagningsmekanisme. For nødudgangslemme, der kan knuses, skal

type: contracts

jurisdiction: EU


text:
der ved siden af lemmen forefindes en anordning, der er let tilgængelig for personer i køretøjet, og hvormed lemmen kan knuses.
 7.6.10. Tekniske krav til optrækkelige trin
 Når optrækkelige trin er monteret, skal de opfylde følgende krav:
 7.6.10.1.
 Optrækkelige trins funktion kan være synkroniseret med den tilsvarende udstignings- eller nødudgangsdør.
 7.6.10.2.
 Når døren er lukket, må ingen del af det optrækkelige trin rage mere end 10 mm frem foran den omgivende profil af karosseriet.
 7.6.10.3.
 Når døren er åben og det optrækkelige trin er fremme, skal dets overfladeareal opfylde kravene i bilagets punkt 7.7.7.
 7.6.10.4.
 I tilfælde af et maskinelt betjent trin må køretøjet ikke fra stilstand kunne bevæge sig ved egen kraft, når trinnet er fremme. For manuelt betjente trin skal et lydsignal advare føreren, når trinnet ikke er helt tilbagetrukket.
 7.6.10.5.
 Et maskinelt betjent trin må ikke kunne lægges ud, medens køretøjet er i bevægelse. Hvis anordningen til betjening af trinnet svigter, skal trinnet trække sig tilbage og forblive i tilbagetrukket position. Dog må betjening af den tilsvarende dør ikke hindres af sådant svigt eller af, at trinnet bliver beskadiget eller spærret.
 7.6.10.6.
 Når en passager står på et optrækkeligt trin, må den tilsvarende dør ikke kunne lukkes. Overholdelse af dette krav kontrolleres ved, at der på midten af trinnet anbringes en masse på 15 kg (svarende til vægten af et mindre barn). Dette krav gælder ikke for eventuelle døre inden for førerens direkte synsfelt.
 7.6.10.7.
 (Reserveret)
 7.6.10.8.
 Fremadvendende og bagudvendende hjørner af optrækkelige trin skal være afrundet med en radius på mindst 5 mm; kanterne skal være afrundet med en radius på mindst 2,5 mm.
 7.6.10.9.
 Når passagerdøren er åben, skal det optrækkelige trin være forsvarligt fastholdt i udstrakt stilling. Når en masse på 136 kg for enkelttrin, henholdsvis 272 kg for dobbelttrin, anbringes på midten af trinnet, må udbøjningen målt i forhold til køretøjets karosseri ikke på noget punkt af trinnet være over 10 mm.
 7.6.11. Sikkerhedstavler
 7.6.11.1. Alle sikkerhedstavler skal opfylde kravene i punkt 6.5 i ISO-standard 3864-1:2011.
 7.6.11.2. Alle de i dette regulativ påkrævede sikkerhedstavler anvendes til at viderebringe ét enkelt sikkerhedsbudskab. De afgivne oplysninger skal udformes som piktogrammer; dog kan kombinationer af ord, bogstaver og tal supplere piktogrammet på samme tavle. Tavlen skal placeres og vendes, så den er let at forstå.
 7.6.11.2.1. Sikkerhedstavler skal følge principperne anført i layout-eksemplerne herunder, dvs. en rubrik med overskrift, som angiver sikkerhedsbudskabet, en anden rubrik, som indeholder instrukser, og en tredje valgfri sidefod til ikke-kritisk tekst.
 7.6.11.2.2. Piktogrammer, der viser påkrævede brugerhandlinger, skal vise en person eller den relevante del af en person, som betjener udstyret eller anordningen.
 7.6.11.2.3. Piktogrammer, der angiver en påkrævet bevægelse, skal om nødvendigt vise en pil, som peger i bevægelsesretningen. Hvis en roterende bevægelse er nødvendig, anvendes en buet pil.
 7.6.11.2.4. Hvis anordninger skal betjenes, plader fjernes eller døre åbnes, skal piktogrammet vise handlingen under udførelse.
 7.6.11.2.5. De små bogstaver i supplerende ord, enkelte bogstaver og tal skal have en minimumshøjde på 8 mm. Ord må ikke bestå udelukkende af store


text:
bogstaver.
 7.6.11.3. Alle sikkerhedstavler, der er synlige inde i køretøjet, skal være af luminescerende materiale med en luminansforringelse, der som minimum opfylder underklassifikation C i tabel 2 i ISO-standard 17398:2004, når denne måles i henhold til punkt 7.11 i nævnte standard.
 7.6.11.4. Sikkerhedstavler må ikke være placeret på steder, hvor de kan dækkes, når køretøjet anvendes. Dog kan der være et gardin eller et rullegardin for et nødudgangsvindue, forudsat at en yderligere sikkerhedstavle angiver, at der bag gardinet eller rullegardinet findes et nødudgangsvindue.
 7.6.11.5. Alle nødudgange og andre udgange, der opfylder forskrifterne for nødudgange, skal være markeret med et af de relevante piktogrammer i tabel 3 i ISO-standard 7010:2011. Piktogrammer skal være læselige både i og uden for køretøjet.
 7.6.11.6. Sikkerhedstavler skal placeres ved siden af, på eller omgive alle omkring indre og ydre nødbetjeningsenheder og anordninger til knusning af nødudgangsvinduer.
 7.6.11.7. Ingen del af sikkerhedstavlen må dække for eventuel beskyttelse mod misbrug, f.eks. en beskyttelsesplade.
 7.6.11.8. De i punkt 7.6.11.1-7.6.11.7 ovenfor omtalte sikkerhedstavler med tekst skal være affattet på et sprog, der bestemmes af de godkendende myndigheder under hensyntagen til de(n) stat(er), hvor ansøgeren har til hensigt at markedsføre køretøjet, om nødvendigt i samarbejde med de kompetente myndigheder i de(n) pågældende stat(er). Såfremt myndighederne i de(n) stat(er), hvor køretøjet skal indregistreres, ændrer det foreskrevne sprog, indebærer dette ikke en ny typegodkendelsesprocedure.
 7.6.12. Belysning ved udstigningsdør
 7.6.12.1. Der kan monteres belysning ved udstigningsdøre for at oplyse det flade, vandrette areal defineret i punkt 7.6.12.2.2 nedenfor for derved at gøre indstigning og udstigning lettere for passagerne, og for at gøre det muligt for føreren fra førerpladsen at konstatere, om en passager befinder sig inden for dette areal.
 7.6.12.2. Eventuel belysning ved udstigningsdør skal:
 7.6.12.2.1.
 være hvid
 7.6.12.2.2.
 oplyse et fladt, vandret areal af jorden i en bredde af 2 m målt fra et plan parallelt med køretøjets vertikale midterplan i længderetningen, som går gennem det yderste punkt i den lukkede udstigningsdør, og i en længde fra et tværgående plan gennem midterlinjen for de forreste hjul, som befinder sig bag udstigningsdøren, eller, hvis der ikke er sådanne hjul, til et tværgående plan, der går gennem køretøjets bagside.
 7.6.12.2.3.
 have en begrænset blændende virkning uden for en zone på jorden med en største bredde på 5 m målt fra køretøjets side og en største længde afgrænset af et tværgående plan, der går gennem køretøjets forside, og et tværgående plan, der går gennem køretøjets bagside
 7.6.12.2.4.
 må, hvis belysningsanordningens underkant befinder sig mindre end 2 m fra jorden, ikke rage mere end 50 mm ud over køretøjets samlede bredde som målt uden anordningen, og skal have en krumningsradius på mindst 2,5 mm
 7.6.12.2.5.
 aktiveres og deaktiveres manuelt ved hjælp af en separat kontakt, og
 7.6.12.2.6.
 være således installeret, at anordningen kun kan tændes, når en udstigningsdør betjenes, og køretøjets hastighed ikke er over 5 km/h, og slukkes automatisk, før køretøjet når op på en hastighed på over 5 km/h.
 7.7. Indvendig indretning
 7.7.1. Adgang til udstigningsdøre (se bilag 4, figur 1)
 7.7.1.1. Den frie


text:
plads indad i køretøjet fra sidevæggen, hvori døren er monteret, skal tillade fri passage af en måleplade med målene for enten måleplade 1 eller måleplade 2, som angivet i bilag 4, figur 1.
 Fra udgangsstillingen, hvor målepladens indadvendende side er i plan med døråbningens yderkanter, føres målepladen, idet den holdes parallelt med døråbningen, til den position, hvor den rører det første trin, hvorefter den holdes vinkelret på den sandsynlige bevægelsesretning af en person, der benytter indgangen.
 7.7.1.2. (Reserveret)
 7.7.1.3. Når målepladen midterlinje er ført til en afstand af 300 mm fra udgangsstillingen og målepladen berører trinnets overflade, fastholdes den i denne stilling.
 7.7.1.4. Den cylindriske figur (se bilag 4, figur 6), der anvendes til kontrol af pladsen i gangen, føres derefter, begyndende fra gangen, i samme bevægelsesretning som en person, der stiger ud af køretøjet, og fastholdes i stilling, når dens midterlinje har nået det lodrette plan, der indeholder overkanten af det øverste trin, dog senest når et tangentplan til den øverste cylinder rører den dobbelte måleplade (se bilag 4, figur 2).
 7.7.1.5. Mellem den cylindriske figur, anbragt som beskrevet i punkt 7.7.1.4 ovenfor, og den dobbelte måleplade, anbragt som beskrevet i punkt 7.7.1.3 ovenfor, skal der være et frit mellemrum, hvis over- og undergrænse er vist i bilag 4, figur 2. Dette fri mellemrum skal give mulighed for gennemføring af en lodret måleplade, der har samme form og dimensioner som midterdelen af det cylindriske kontrolmål (punkt 7.7.5.1 nedenfor) og ikke er over 20 mm tyk. Idet man følger samme retning som en indstigende passager, skal denne måleplade fra en position svarende til tangentplanet til det cylindriske kontrolmål føres hen i en stilling, hvor dens yderside rører indersiden af den dobbelte måleplade og rører de(t) plan(er), der dannes af trinnets overkanter (se bilag 4, figur 2).
 7.7.1.6. Det frie mellemrum til passage for denne figur må ikke indeholde nogen del af det område, der når 300 mm foran en usammenpresset sædehynde af et fremadvendende eller bagudvendende sæde eller 225 mm for sidevendte sæder og op til sædehyndens overside (se bilag 4, figur 25).
 7.7.1.7. For klapsæder bestemmes dette mellemrum med sædet i dets brugsstilling.
 7.7.1.8. Et eller flere klapsæder til brug for personalet kan dog i deres brugsstilling spærre gangen, der leder til en udstigningsdør, når følgende betingelser er opfyldt:
 7.7.1.8.1.
 det skal tydeligt være angivet, både i køretøjet selv og i anmeldelsesskemaet (se bilag 1), at sædet kun må benyttes af personalet
 7.7.1.8.2.
 når sædet ikke er i brug, skal det automatisk klappes bort, således at kravene i punkt 7.7.1.1 henholdsvis 7.7.1.2 samt 7.7.1.3, 7.7.1.4 og 7.7.1.5 i dette bilag er opfyldt
 7.7.1.8.3.
 døren må ikke regnes som en påbudt udgang i den i punkt 7.6.1.4 i dette bilag anvendte forstand
 7.7.1.8.4.
 når sædet er i sin brugsstilling, og når det er klappet bort, må ingen del af det være foran et lodret plan, som går gennem centrum af sædefladen af førersædet i dettes mest tilbagestillede position og gennem centrum af det udvendige førerspejl på køretøjets modsatte side.
 7.7.1.9.


text:
For køretøjer med en kapacitet på højst 22 passagerer betragtes en gang og passagerernes adgang til denne som fri, såfremt følgende betingelser er opfyldt:
 7.7.1.9.1.
 målt parallelt med køretøjets længdeakse skal der i ethvert punkt være et frirum på mindst 220 mm; i ethvert punkt, som er mere end 500 mm over gulv eller trin, skal dette frirum være 550 mm (bilag 4, figur 3)
 7.7.1.9.2.
 målt vinkelret på køretøjets længdeakse skal der være et spillerum på mindst 300 mm i ethvert punkt, og mindst 550 mm i ethvert punkt, som er mere end 1 200 mm over gulv eller trin eller mindre end 300 mm under loftet (bilag 4, figur 4).
 7.7.1.10. Mindstemålene på udstigningsdør og nødudgangsdør i punkt 7.6.3.1 og kravene i punkt 7.7.1.1-7.7.1.7, 7.7.2.1 til 7.7.2.3, 7.7.5.1 og 7.7.8.5 i dette bilag gælder ikke for køretøjer i kategori B med en største teknisk tilladt totalmasse på højst 3,5 ton og siddepladser til op til 12 passagerer, når der fra hvert sæde er uhindret adgang til mindst to døre.
 7.7.1.11. Gulvets største hældning i adgangspassagen må ikke være over 5 %.
 7.7.1.12. Adgangspassagers overflade skal være skridsikker.
 7.7.2. Adgang til nødudgangsdøre (se bilag 4, figur 5)
 Følgende forskrifter gælder ikke førerdøre, der anvendes som nødudgangsdøre i køretøjer med indtil 22 passagerer.
 7.7.2.1. Bortset fra bestemmelserne i punkt 7.7.2.4 nedenfor skal der være tilstrækkelig fri plads mellem gangen og nødudgangsdørens åbning til at give fri passage for en lodret cylinder med diameter 300 mm og højde 700 mm over gulvet, bærende endnu en lodret cylinder med diameter 550 mm, idet den samlede højde af de to cylindre er 1 400 mm.
 Diameteren af den øverste cylinder kan foroven nedsættes til 400 mm, forudsat at de skrå kanter ikke danner en vinkel på over 30° med vandret.
 7.7.2.2. Grundfladen af den første cylinder skal ligge inden for projektionen af den anden cylinder.
 7.7.2.3. Forefindes der klapsæder langs denne passage, skal kontrollen af den frie passage for cylinderen finde sted, når sædet er i sin brugsstilling.
 7.7.2.4. I stedet for den dobbelte cylinder kan det i punkt 7.7.5.1 nedenfor beskrevne kontrolmål anvendes (se bilag 4, figur 6).
 7.7.3. Adgang til nødudgangsvinduer
 7.7.3.1. Den nedenfor beskrevne måleplade skal kunne føres fra gangen ud af køretøjet gennem hvert nødudgangsvindue.
 7.7.3.2. Målepladen bevæges i samme retning som den, der vil blive fulgt af en passager, der i en nødsituation forlader køretøjet. Målepladen skal holdes vinkelret på denne bevægelsesretning og må ikke møde nogen forhindring.
 7.7.3.3. Målepladen skal være udført i tynd plade med målene 600 mm × 400 mm og hjørnerne afrundet til en radius på 200 mm. For nødudgangsvinduer på køretøjets bagside kan målepladen i stedet have målene 1 400 mm × 350 mm med hjørnerne afrundet til en radius på 175 mm.
 7.7.4. Adgang til nødudgangslemme
 7.7.4.1. Taglemme
 7.7.4.1.1. Undtagen på gruppe I- og kategori A-køretøjer skal mindst én taglem være placeret på en sådan måde, at en firesidet afstumpet pyramide med en sidevinkel på 20° og en højde på 1 600


text:
mm rører en del af et sæde eller et tilsvarende støttepunkt. Pyramidens akse skal være lodret, og dens mindste del skal berøre det område, hvor taglemmens åbning findes. Støttepunkterne må godt kunne foldes eller fjernes, forudsat at de kan fastlåses i deres brugsstilling. Denne stilling skal ligge til grund for kontrollen.
 7.7.4.1.2. Når tagets strukturelle tykkelse er over 150 mm, skal pyramidens mindste del berøre det område, hvor taglemmens åbning findes på niveau med tagets udvendige overflade.
 7.7.4.2. Gulvlemme
 En gulvlem skal være placeret således, at der er direkte og fri adgang ud af køretøjet og over lemmen er et frit rum, der svarer til højden af gangen. Enhver varmekilde og enhver bevægelig komponent skal være i en afstand af mindst 500 mm fra lemmens åbning.
 En måleplade i form af en tynd plade med målene 600 mm × 400 mm og hjørnerne afrundet til en radius på 200 mm skal kunne bevæges i horisontal stilling fra en højde over køretøjets gulv på 1 m til jorden.
 7.7.5. Gange (se bilag 4, figur 6)
 7.7.5.1. Gangen(e) i køretøjet skal være således konstrueret og udført, at de(n) giver fri passage for et kontrolmål bestående af to koaksiale cylindre forbundet med en omvendt keglestub, idet kontrolmålet har de mål, der er vist i bilag 4, figur 6.
 Det kan tillades, at kontrolmålet kommer i berøring med eventuelle hængestropper eller andre fleksible genstande som sikkerhedsselekomponenter og uden besvær skubber disse væk.
 For køretøjer i gruppe I og kategori A må kontrolmålet som omhandlet i bilag 4, figur 6 ikke komme i kontakt med en monitor- eller displayenhed, som er monteret i loftet over gangen.
 For køretøjer i gruppe II og III og kategori B tillades det, at kontrolmålet som omhandlet i bilag 4, figur 6, kommer i kontakt med en monitor- eller displayenhed, som er monteret i loftet over gangen, forudsat at den kraft, der skal til for at skubbe en sådan enhed ind, når kontrolmålet anvendes langs gangen i begge retninger, er på højst 20 N. Efter at være blevet skubbet ind, skal monitor- eller displayenheden forblive i indklappet position.
 Hvis et køretøj i gruppe I eller II eller kategori A er udstyret med en barriere, tillades det, at kontrolmålet som omhandlet i bilag 4, figur 6, kommer i kontakt med barrieren, forudsat at den kraft, der skal til for at flytte en sådan barriere, er på højst 50 N målt i kontaktpunktet mellem kontrolmålet og barrieren, jf. bilag 4, figur 6, og påføres vinkelret på sidstnævnte.
 Den maksimale kraft gælder begge kontrolmålets bevægelsesretninger.
 Hvis køretøjet er udstyret med en lift, der støder op til barrieren, tillades det, at barrieren blokeres midlertidigt, når liften er i brug.
 7.7.5.1.1. Hvis der ikke findes nogen udgang foran et sæde eller en sæderække, gælder følgende:
 7.7.5.1.1.1.
 For fremadvendende sæder skal forkanten af det i punkt 7.7.5.1 ovenfor omhandlede cylindriske kontrolmål mindst nå til det lodrette tværplan, der berører det forreste punkt af ryglænet på forreste sæderække og skal fastholdes i denne stilling. Fra dette plan


text:
skal det være muligt at flytte den i bilag 4, figur 7, omhandlede måleplade på en sådan måde, at man — med berøringspunktet med det cylindriske kontrolmål som udgangspunkt — fører den udadvendende side af pladen 660 mm frem.
 7.7.5.1.1.2.
 For sidevendte sæder skal den forreste del af det cylindriske kontrolmål mindst nå det tværplan, der falder sammen med et lodret plan gennem midtpunktet af det forreste sæde (bilag 4, figur 7).
 7.7.5.1.1.3.
 For bagudvendende sæder skal den forreste del af det cylindriske kontrolmål mindst nå det lodrette tværplan, der berører overfladen af sædehynden på forreste sæde eller sædehynde (bilag 4, figur 7).
 7.7.5.2. (Reserveret)
 7.7.5.3. På køretøjer i gruppe III kan sæderne på den ene eller begge sider af gangen være forskydelige i sideretningen, således at gangens bredde kan nedsættes til et mål svarende til en diameter af den nederste cylinder på 220 mm, forudsat at det ved hjælp af en på hvert sæde placeret betjeningsanordning, der er let tilgængelig for en person, der står i gangen, er muligt — også når sædet er belastet — at bringe dette til let og om muligt automatisk at returnere til en position svarende til en mindste gangbredde på 300 mm.
 7.7.5.4. På ledbusser skal det i punkt 7.7.5.1 ovenfor beskrevne kontrolmål uhindret kunne føres gennem ledsektionen på hvert dæk, hvor der er gennemgang for passagerer mellem de to sektioner. Ingen del af den bløde beklædning i denne sektion, herunder dele af bælgen, må rage ind i gangen.
 7.7.5.5. Der kan være trin i gangene. Bredden af sådanne trin må ikke være mindre end bredden af gangen ved trinnenes overkant.
 7.7.5.6. Klapsæder, der giver passagererne mulighed for at sidde i gangen, er ikke tilladt. Klapsæder er dog tilladt i andre områder af køretøjet, hvis de ikke i nedslået stilling obstruerer passagen af kontrolmålet ned gennem gangen.
 7.7.5.7. Sæder, der kan forskydes i sideretningen, således at de i én position lægger beslag på pladsen på gangen, er ikke tilladt undtagen i køretøjer i gruppe III under de i punkt 7.7.5.3 ovenfor angivne forudsætninger.
 7.7.5.8. I køretøjer, for hvilke punkt 7.7.1.9 i dette bilag gælder, kræves ingen gang, forudsat at forskrifterne vedrørende dimensioner for adgang er overholdt.
 7.7.5.9. Ganges overflade skal være skridsikker.
 7.7.6. Gangenes hældning
 Gangens hældning må ikke være større end:
 7.7.6.1.
 i længderetningen:
 7.7.6.1.1.
 8 % for køretøjer af gruppe I eller II eller kategori A eller
 7.7.6.1.2.
 12,5 % for køretøjer i gruppe III og kategori B, og
 7.7.6.2.
 i tværretningen 5 % for alle grupper og kategorier.
 7.7.7. Trin (se bilag 4, figur 8)
 7.7.7.1. Største og mindste højde, og mindste dybde, for trin for passagererne ved udstigningsdøre og nødudgangsdøre samt inde i køretøjet er specificeret i bilag 4, figur 8.
 7.7.7.1.1. Overgang fra en forsænket gang til et siddepladsområde anses ikke for trin. Afstanden i lodret plan mellem gangfladen og gulvet i siddepladsområdet må ikke være over 350 mm.
 7.7.7.2. Højden af et trin skal måles i midten af dets bredde og ved yderkanten, idet dæk med hensyn


text:
til type og oppumpningstryk svarer til det af fabrikanten angivne ved den største teknisk tilladte totalmasse (M).
 7.7.7.3. Ved måling af højden af det første trin over jorden skal køretøjet holde på en vandret flade med ulastet masse i køreklar stand som defineret i punkt 2.18 i dette regulativ og være monteret med dæk, som med hensyn til type og oppumpningstryk svarer til det af fabrikanten angivne ved den største teknisk tilladte totalmasse (M), som er opgivet i overensstemmelse med punkt 2.19 i dette regulativ.
 7.7.7.4. Når der er flere end ét trin, kan hvert trin strække sig indtil 100 mm ind i den lodrette projektion af næste trin, og projektionen på det nedenfor liggende trin skal efterlade en fri overflade på mindst 200 mm (se bilag 4, figur 8), idet alle trinkanter udformes således, at der er mindst mulig risiko for at snuble. Alle trinkanter skal visuelt kontrastere med deres umiddelbare omgivelser.
 7.7.7.5. Hvert trin skal have en sådan bredde og form, at en firkant svarende til den i nedenstående tabel angivne kan anbringes på trinnet, uden at mere end højst 5 % af arealet af den pågældende firkant rager ud over trinnet. For dobbeltdøre skal dette krav være opfyldt for begge dens halvdele hver for sig.
 Antal passagerer
 > 22
 ≤ 22
 Område
 Første trin (mm)
 400 × 300
 400 × 200
 Øvrige trin (mm)
 400 × 200
 400 × 200
 7.7.7.6. Alle trin skal have en skridsikker overflade.
 7.7.7.7. Trinnets højeste hældning må ikke i nogen retning være over 5 %.
 7.7.8. Passagersæder (herunder klapsæder) og rum til siddende passagerer
 7.7.8.1. Mindste sædebredde (se bilag 4, figur 9)
 7.7.8.1.1. Sædehyndens mindste bredde, dimension F (bilag 4, figur 9), målt fra et lodret plan gennem siddepladsens midtpunkt, skal være følgende:
 7.7.8.1.1.1.
 200 mm i gruppe I eller II eller kategori A eller B eller
 7.7.8.1.1.2.
 225 mm i gruppe III.
 7.7.8.1.2. Hver siddeplads skal have mindst følgende bredde, dimension G (bilag 4, figur 9), til rådighed, målt i et vandret plan gennem siddepladsens midtpunkt i en højde af mellem 270 mm og 650 mm over den usammenpressede sædehynde:
 7.7.8.1.2.1.
 250 mm for enkeltsæder eller
 7.7.8.1.2.2.
 225 mm for gennemgående sæderækker for to eller flere passagerer.
 7.7.8.1.3. For køretøjer med en bredde på højst 2,35 m:
 7.7.8.1.3.1.
 Bredden af den plads, der er til rådighed for hver siddeplads, skal være 200 mm målt i et vandret plan gennem siddepladsens midtpunkt i en højde af mellem 270 mm og 650 mm over den usammenpressede sædehynde (jfr. bilag 4, figur 9A). Hvis kravene i dette punkt er opfyldt, finder kravene i punkt 7.7.8.1.2 ovenfor ikke anvendelse samt
 7.7.8.1.3.2.
 For køretøjer i gruppe III skal sædehyndens mindste bredde, dimension F (bilag 4, figur 9A), målt fra et lodret plan gennem siddepladsens midtpunkt, være mindst 200 mm. Hvis kravene i dette punkt er opfyldt, finder kravene i punkt 7.7.8.1.1.2 ovenfor ikke anvendelse.
 7.7.8.1.4. For sæder, der støder op til væggen i køretøjer med en kapacitet på højst 22 passagerer, medregnes et trekantet areal,


text:
20 mm bredt og 100 mm højt, ikke i den til rådighed værende plads (se bilag 4, figur 10). Dette gælder ligeledes den plads, der er brug for til sikkerhedsseler og disses forankringer og til solskærme.
 7.7.8.1.5. Ved måling af gangens bredde tages der ikke hensyn til, om den til rådighed værende plads som defineret ovenfor strækker sig ud i gangen.
 7.7.8.2. Mindste dybde af sædehynde (dimension K, se bilag 4, figur 11)
 Sædehyndens mindste dybde skal være:
 7.7.8.2.1.
 350 mm for køretøjer i gruppe I og kategori A og B og
 7.7.8.2.2.
 400 mm for køretøjer i gruppe II og III.
 7.7.8.3. Sædehyndens højde (dimension H, jf. bilag 4, figur 11a).
 Den usammenpressede sædehyndes højde over gulvet skal være således, at afstanden fra gulvet til et vandret plan, der rører sædehyndens opadvendende overflade fortil, er mellem 400 og 500 mm; denne højde kan reduceres til ikke under 350 mm ved hjulkasserne (under hensyntagen til de undtagelser, der er tilladt i henhold til punkt 7.7.8.5.2 nedenfor) og ved motorrum/gearkasse.
 7.7.8.4. Afstand mellem sæder (se bilag 4, figur 12)
 7.7.8.4.1. For sæder, der vender samme vej, skal afstanden mellem forsiden af en ryghynde og bagsiden af ryghynden på sædet foran (dimension H), målt vandret og i alle højder over gulvet mellem et niveau svarende til oversiden af sædehynden og et punkt 620 mm over gulvet, være mindst følgende:
 H
 Gruppe I samt kategori A og B
 650 mm
 Gruppe II og III
 680 mm
 7.7.8.4.2. Ved alle målinger skal sæde- og ryghynde være usammenpresset, og måling skal ske i et lodret plan gennem midterlinjen af den pågældende enkelte siddeplads.
 7.7.8.4.3. For sæder, der er placeret på tværs og vender mod hinanden, må den mindste afstand mellem forsiden af ryghynderne af de mod hinanden vendende sæder, målt hen over sædehyndernes højeste punkt, ikke være under 1 300 mm.
 7.7.8.4.4. For passagersæder med indstilleligt ryglæn og indstillelige førersæder skal målingen foretages med ryghynde og andre sædeindstillinger i den normale brugsstilling som angivet af fabrikanten.
 7.7.8.4.5. Ved målingen skal eventuelle klapborde på ryglænene være sammenklappet.
 7.7.8.4.6. Har køretøjet sæder, der er monteret på skinner eller andet system, der giver driftsselskab eller bruger mulighed for let at ændre køretøjets indvendige indretning, skal disse ved målingen være i den normale brugsstilling, som angives af fabrikanten i ansøgningen om godkendelse.
 7.7.8.5. Rum til siddende passagerer (se bilag 4, figur 13)
 7.7.8.5.1. For et sæde bag en skillevæg eller anden stiv konstruktion end et sæde skal der foran hvert påkrævet passagersæde (som defineret i punkt 7.7.8.6 nedenfor) mindst være et frirum som vist i bilag 4, figur 13. En skillevæg, hvis profil tilnærmelsesvis svarer til et tilbagestillet ryglæn, kan rage ind i dette rum. For sæder ved siden af førersædet i køretøjer i kategori A eller B kan det tillades, at forbræt, instrumentpanel, gearskifteanordning, vindspejl, solskærm, sikkerhedsseler og sikkerhedsselers forankringer rager ind.
 7.7.8.5.2. For et sæde bag et sæde og/eller et sæde, der vender ud mod gangen, skal mindst være et frirum for fødderne med en dybde på


text:
300 mm og en bredde i henhold til punkt 7.7.8.1.1 i dette bilag, som vist i bilag 4, figur 11b. Det kan tillades, at der i dette rum befinder sig sædeben, fodstøtter for passagerer og andre indragende dele i henhold til punkt 7.7.8.6 nedenfor, forudsat at der stadig er tilstrækkelig plads til passagerernes ben. Benpladsen kan delvist befinde sig i og/eller over gangen, men må ikke skabe hindringer, når gangens mindstebredde måles i overensstemmelse med punkt 7.7.5. For sæder ved siden af førersædet i køretøjer i kategori A eller B kan det tillades, at sikkerhedsseler og sikkerhedsselers forankringer rager ind.
 7.7.8.5.3. Der skal være mindst fire forbeholdte sæder, der opfylder kravene i bilag 8, punkt 3.2, i køretøjer af gruppe I, to i gruppe II og et i kategori A. For køretøjer i gruppe III og kategori B, der er omfattet af kravene i bilag 8, skal det mindste antal forbeholdte sæder være henholdsvis to og et.
 Et sæde, der kan slås op, når det ikke er i brug, kan ikke være en forbeholdt siddeplads.
 7.7.8.6. Frihøjde over siddepladser
 7.7.8.6.1. Hvis der er tale om enkeltdækkerbusser, skal der over hver siddeplads og, bortset fra sædet/sæderne ved siden af føreren i køretøjer i kategori A og B og fodrummet i forbindelse hermed, måles et frirum med en højde på mindst 900 mm målt fra det højeste punkt på den ikke sammenpressede sædehynde og mindst 1 350 mm målt fra gulvets gennemsnitsniveau i fodrummet. Hvis der er tale om køretøjer, som punkt 7.7.1.10 i dette bilag finder anvendelse på, og hvis der er tale om sæde(r) ved siden af føreren i køretøjer i kategori A eller B, kan disse mål reduceres til 1 200 mm målt fra gulvet og 800 mm målt fra den ikke sammenpressede sædehyndes højeste punkt.
 Hvis der er tale om dobbeltdækkerbusser, skal der over hver siddeplads være en frihøjde på mindst 900 mm, målt fra det højeste punkt af den ikke sammenpressede sædehynde. For det øverste dæk kan denne frihøjde nedsættes til 850 mm.
 7.7.8.6.2. Dette frie rum skal omfatte et område, der begrænses af:
 7.7.8.6.2.1.
 lodrette planer 200 mm på hver side af siddepladsens lodrette midterplan, og
 7.7.8.6.2.2.
 et lodret tværplan gennem ryglænets bageste, øverste punkt samt et lodret tværplan 280 mm foran det forreste punkt af den usammenpressede sædehynde, idet der i hvert tilfælde måles ved siddepladsens lodrette midterplan.
 7.7.8.6.3. Fra kanterne af det frie rum fastlagt i punkt 7.7.8.6.1 og 7.7.8.6.2 ovenfor kan følgende områder undlades:
 7.7.8.6.3.1.
 for den øverste del af ydersæder, som støder op til køretøjets sidevæg, et område i rummets øverste del med firkantet tværsnit, 150 mm højt og 100 mm bredt (se bilag 4, figur 14).
 7.7.8.6.3.2.
 for den øverste del af ydersæder, et område i rummets øverste del med trekantet tværsnit, hvis toppunkt er beliggende 700 mm fra gulvet, og hvis grundlinje er 100 mm (se bilag 4, figur 15). Det rum, der optages af sikkerhedsseler og disses forankringer, ses der også bort fra.
 7.7.8.6.3.3.
 For ydersæder et område i


text:
rummets nederste del (fodrum) med et tværsnitsareal på ikke over 0,02 m2 (0,03 m2 for lavgulvsbusser i gruppe I) og største bredde på ikke over 100 mm (150 mm for lavgulvsbusser i gruppe I) (se bilag 4, figur 16).
 7.7.8.6.3.4.
 For siddepladserne nærmest karosseriets bageste hjørner i køretøjer beregnet til højst 22 passagerer kan den yderste bageste kant af det frie rum, set i plan, afrundes med en radius på højst 150 mm (se bilag 4, figur 17).
 7.7.8.6.4. I de frie rum, der er fastlagt i punkt 7.7.8.6.1, 7.7.8.6.2 og 7.7.8.6.3 ovenfor, kan det yderligere tillades, at følgende dele rager ind:
 7.7.8.6.4.1.
 Ryglænet af et andet sæde samt dettes bærende konstruktion og påsiddende dele (f.eks. et klapbord)
 7.7.8.6.4.2.
 For køretøjer beregnet til højst 22 passagerer, en hjulkasse, forudsat at en af følgende to betingelser er opfyldt:
 7.7.8.6.4.2.1.
 hjulkassen rager ikke længere ind end til siddepladsens lodrette midterplan (se bilag 4, figur 18), eller
 7.7.8.6.4.2.2.
 den nærmeste kant af det 300 mm længdemål, der er til rådighed for den siddende passagers ben, befinder sig højst 200 mm foran kanten af den usammenpressede sædehynde og højst 600 mm foran sædets ryghynde, idet disse målinger foretages i siddepladsens lodrette midterplan (se bilag 4, figur 19). For to sæder, som er vendt mod hinanden, finder denne bestemmelse kun anvendelse på et af sæderne, og det resterende rum for siddende passagerers fødder skal være på mindst 400 mm.
 7.7.8.6.4.3.
 For sæder ved siden af førersædet i køretøjer med indtil 22 passagerer kan det tillades, at forbræt/instrumentpanel, vindspejl, solskærme, sikkerhedsseler, sikkerhedsselers forankringer og motorkasse rager ind.
 7.7.8.6.4.4.
 Indragning af vippevinduer og deres beslag kan tillades, når de er åbne.
 7.7.9. Kommunikation med føreren
 7.7.9.1. På køretøjer i gruppe I og II samt kategori A skal forefindes en anordning, hvormed passagererne over for føreren kan tilkendegive, at han/hun ønsker, at køretøjet skal standse. Betjeningsanordningerne for sådanne kommunikationsanordninger skal kunne betjenes med håndfladen. Der skal være egnede kommunikationsanordninger fordelt med passende afstand igennem køretøjet og højst 1 500 mm fra gulvet; det udelukker ikke muligheden for at montere højeresiddende yderligere kommunikationsenheder. Betjeningsanordningerne skal visuelt stå i kontrast til deres umiddelbare omgivelser. Når betjeningsanordningen er aktiveret, skal dette angives over for passagererne ved et eller flere lysende skilte. Skiltet skal vise teksten »bussen stopper« eller tilsvarende og/eller et egnet piktogram og skal blive ved med at lyse, indtil udstigningsdøren(e) åbner. Sådanne skilte skal i ledbusser findes i hver af køretøjets stive sektioner. På dobbeltdækkerbusser skal de forefindes på hvert dæk. Bestemmelserne i punkt 7.6.11.4 finder anvendelse på eventuelle mærkninger med tekst.
 7.7.9.2. Kommunikation med personalerummet
 Såfremt der fra personalerum ikke er adgang til fører- eller passagerrum, skal der forefindes en anordning til kommunikation mellem føreren og det pågældende personalerum.
 7.7.9.3. Kommunikation med toiletrummet
 Toiletter skal have udstyr til påkaldelse af hjælp i nødstilfælde.
 7.7.10. Varmdrikautomater og køkkenudstyr
 7.7.10.1. Varmdrikautomater og køkkenudstyr skal være monteret eller beskyttet således, at varm mad og drikke ikke kan spildes på nogen passager ved nødopbremsning eller svingning.
 7.7.10.2. I køretøjer med varmdrikautomater og


text:
køkkenudstyr skal alle passagersæder være således indrettet, at passagererne kan sætte varm mad og drikke fra sig under kørslen.
 7.7.11. Døre til indvendige rum
 Døre til toiletter og andre indvendige rum
 7.7.11.1.
 skal være selvlukkende og må ikke være forsynet med anordning til at holde dem åbne, såfremt døren i åben tilstand kan spærre vejen for passagererne i nødsituationer
 7.7.11.2.
 må i åben tilstand ikke kunne skjule håndtag, betjeningsanordning for oplukning eller påbudt mærkning hørende til udstigningsdøre, nødudgangsdøre, nødudgange, ildslukkere eller førstehjælpskasser
 7.7.11.3.
 skal være forsynet med en anordning, som døren i nødsituationer kan åbnes med udefra
 7.7.11.4.
 må ikke kunne låses udefra, medmindre døren altid kan åbnes indefra.
 7.7.12. Forbindelsestrappe i en dobbeltdækkerbus (se bilag 4, figur 1).
 7.7.12.1. Forbindelsestrappers mindste bredde skal give fri passage for kontrolmålet for enkeltdør som beskrevet i bilag 4, figur 1. Målepladen føres fra gangen på nederste dæk op til sidste trin i samme retning, som vil blive fulgt af en person, der benytter trappen.
 7.7.12.2. Forbindelsestrapper skal være konstrueret således, at der ikke er fare for, at passagerer kan falde ned, når køretøjet bremser hårdt op under kørsel fremad.
 Dette krav anses for opfyldt, hvis mindst én af følgende betingelser er opfyldt:
 7.7.12.2.1.
 ingen del af trappen skråner fremad
 7.7.12.2.2.
 trappen er udstyret med rækværk eller tilsvarende
 7.7.12.2.3.
 en automatisk anordning i øverste del af trappen forhindrer benyttelse af trappen, når køretøjet er i bevægelse; denne anordning skal være let at betjene i nødsituationer.
 7.7.12.3. Det skal ved hjælp af den i punkt 7.7.5.1 i dette bilag omhandlede cylinder kontrolleres, at adgangsforholdene fra gangene (øverste og nederste) til trappen er tilfredsstillende.
 7.7.13. Førerrummet
 7.7.13.1. Føreren skal være beskyttet mod stående passagerer og passagerer siddende direkte bag førerrummet, som kan blive slynget ind i førerrummet ved bremsning eller svingning. Dette krav anses for opfyldt, såfremt:
 7.7.13.1.1.
 Førerrummets er afgrænset bagtil af en skillevæg; eller
 7.7.13.1.2
 Der enten er monteret en afskærmning eller, for køretøjer i kategori A eller B, sikkerhedsseler, hvis der er placeret passagersæder direkte bag førerrummet. For køretøjer, der har et område for stående passagerer direkte bag førerrummet, finder muligheden med montering af sikkerhedsseler ikke anvendelse. Når der er monteret en afskærmning, skal denne være i overensstemmelse med kravene i punkt 7.7.13.1.2.1-7.7.13.1.2.3 nedenfor (se bilag 4, figur 30)
 7.7.13.1.2.1. Mindstehøjden for afskærmningen målt fra gulvet, som passagerens fødder hviler på, skal være 800 mm.
 7.7.13.1.2.2. Afskærmningens skal indad fra køretøjets væg mindst strække sig til 100 mm efter det pågældende inderste passagersædes midterlinje i længderetningen, men skal under alle omstændigheder strække sig til mindst førersædets inderste punkt.
 7.7.13.1.2.3. Afstanden mellem den øverste kant i et område, der er bestemt til placering af en genstand (f.eks. et bord) og den øverste kant af en afskærmning skal være mindst 90 mm.
 7.7.13.2. Førerrummet skal være beskyttet mod genstande, der kan rulle ind fra passagerområdet umiddelbart bag førerrummet ved kraftig opbremsning. Det krav anses for at være opfyldt, når en kugle med en diameter på 50 mm ikke kan rulle ind i førerrummet fra


text:
passagerområdet umiddelbart bag førerrummet.
 7.7.13.3. Føreren skal være beskyttet mod solen og mod blænding og reflekser forårsaget af det indvendige elektriske lys. Belysning, der kan påvirke synsfeltet negativt og betydeligt, må kun kunne tændes, når køretøjet holder stille.
 7.7.13.4. Køretøjet skal være udstyret med anordning, der muliggør afrimning og afdugning af forruden.
 7.7.14. Førersæde
 7.7.14.1. Førersædet skal være uafhængigt af andre sæder.
 7.7.14.2. Ryglænet skal enten være kurvet, eller førerpladsen skal have armlæn, der er placeret på en sådan måde, at føreren hverken hindres ved manøvrering med køretøjet eller kommer ud af balance som følge af tværgående accelerationer, som kan forekomme under driften.
 7.7.14.3. Sædehyndens mindste bredde (dimension F, jf. bilag 4, figur 9), målt fra et lodret plan gennem sædets midtpunkt, skal være følgende:
 7.7.14.3.1.
 200 mm for kategori A eller B
 7.7.14.3.2.
 225 mm for køretøjer i gruppe I, II eller III.
 7.7.14.4. Sædehyndens mindste dybde (dimension K, jf. bilag 4, figur 11a), målt fra et lodret plan gennem sædets midtpunkt, skal være følgende:
 7.7.14.4.1.
 350 mm for kategori A eller B
 7.7.14.4.2.
 400 mm for køretøjer i gruppe I, II eller III.
 7.7.14.5. Ryglænets mindste samlede bredde målt op til en højde på 250 mm over det horisontale plan, der tangerer den øverste flade på det ikke-sammenpressede sædehynde, skal være 450 mm.
 7.7.14.6. Afstanden mellem armlænene skal sikre et frirum for føreren som defineret i punkt 7.7.14.2 ovenfor på ikke mindre end 450 mm.
 7.7.14.7. Sædet skal kunne justeres i længderetningen og vertikalt, og ryglænets hældning skal kunne justeres. Det skal fastlåses automatisk i den valgte stilling, og hvis det har en drejemekanisme, skal denne fastlåse automatisk, når den befinder sig i kørestillingen. Sædet skal have et affjedringssystem.
 7.7.14.7.1. Affjedringssystem og vertikal justering er ikke obligatorisk for køretøjer i kategori A eller B.
 7.8. Kunstig indvendig belysning
 7.8.1. Køretøjet skal være forsynet med indvendigt elektrisk lys til oplysning af:
 7.8.1.1.
 alle passagerrum, personalerum, toiletrum og i ledbusser desuden ledsektionen
 7.8.1.2.
 trin og trapper
 7.8.1.3.
 adgangen til alle udgange og området i umiddelbar nærhed af udstigningsdøren(e) samt alle udstigningshjælpemidler, når de er i brug
 7.8.1.4.
 den indvendige afmærkning af udgange og de indvendige betjeningsorganer til dem
 7.8.1.5.
 alle steder, hvor der findes hindringer.
 7.8.1.6.
 Hvis der er tale om en dobbeltdækkerbus uden tag, skal der være mindst én belysningsanordning så tæt som praktisk muligt ved toppen af enhver trappe, som fører op til det øverste dæk.
 7.8.2. Den indvendige belysning skal have mindst to strømkredse, således at svigt af den ene ikke medfører svigt af den anden. En strømkreds, der kun forsyner den permanente belysning ved ind- og udstigningssteder, kan regnes for den ene af sådanne to kredse.
 7.8.3. Køretøjer i gruppe II og III og kategori B skal være udstyret med et nødbelysningssystem:
 7.8.3.1.
 Føreren skal kunne aktivere nødbelysningssystemet fra førersædet.
 7.8.3.2.
 Hvis en udstignings- eller en nødudgangsdør betjenes ved hjælp af nødbetjeningsanordningen, skal nødbelysningssystemet aktiveres.
 7.8.3.3.
 Når nødbelysningssystemet først er aktiveret, skal det forblive aktiveret i mindst 30 minutter, medmindre det deaktiveres af føreren.
 7.8.3.4.
 Strømforsyningen


text:
til nødbelysningen skal være således anbragt i køretøjet, at risikoen for, at dens fortsatte drift påvirkes i tilfælde af uheld minimeres.
 7.8.3.5.
 Alle enheder, der leverer nødbelysning, skal frembringe hvidt lys.
 7.8.3.6.
 Ensartetheden i lysets lysstyrke vurderes i overensstemmelse med følgende forskrifter:
 7.8.3.7.
 Nødbelysningssystemet skal afgive en minimumslysstyrke på 10 lux direkte under hver lysenhed i passagerrummet i en højde på 750 mm over midterlinjen for alle adgangspassager og -gange.
 7.8.3.8.
 Lysstyrkens ensartethed skal i hele passagerrummets længde være mellem 0,15 og 2 i en højde på 750 mm over alle adgangspassager og -gange.
 7.8.3.9.
 Nødbelysningssystemet skal afgive en mindste lysstyrke på 1 lux ved gulvniveau i midterlinjen for alle adgangspassager og -gange og ved hvert trins midte, målt på niveau med trinnet.
 7.8.3.10.
 Overensstemmelse med kravene til ensartethed skal påvises i et tidsrum på mindst 30 minutter fra nødbelysningens påbegyndelse, idet der foretages målinger på en afstand af højst 2 meter.
 7.8.4. Det er ikke påkrævet med individuelle lys for hver af de ting, der er omhandlet i punkt 7.8.1 ovenfor, forudsat at der kan opretholdes tilstrækkelig belysning under normal brug.
 7.8.5. Den obligatoriske indvendige belysning skal styres ved hjælp af manuelle omskiftere, som betjenes af føreren, eller skal være automatisk styret.
 7.9. Ledsektionen på ledbusser
 7.9.1. Ledsektionen, der forbinder de stive sektioner af køretøjet, skal være således konstrueret og udført, at den kan dreje om mindst én vandret og mindst én lodret akse.
 7.9.2. Når en ledbus med ulastet masse i køreklar stand holder stille på en plan vandret flade, må der ikke mellem de stive sektioners gulv og omdrejningsfladens eller det hertil svarende elements gulv findes nogen udækket åbning, hvis bredde overstiger:
 7.9.2.1.
 10 mm, når alle køretøjets hjul befinder sig på samme plan, eller
 7.9.2.2.
 20 mm, når hjulene på akslen nærmest ledsektionen befinder sig på en overflade, som er 150 mm højere end den, de øvrige akslers hjul hviler på.
 7.9.3. Niveauforskellen mellem de stive sektioners gulv og omdrejningsfladens gulv, målt i sammenføjningspunktet, må ikke overstige:
 7.9.3.1.
 20 mm under de i punkt 7.9.2.1 ovenfor beskrevne forhold, eller
 7.9.3.2.
 30 mm under de i punkt 7.9.2.2 ovenfor beskrevne forhold.
 7.9.4. På ledbusser skal der være fysisk spærring af passagerernes adgang til de dele af ledsektionen, hvor
 7.9.4.1.
 gulvet har en udækket åbning, der ikke opfylder kravene i punkt 7.9.2
 7.9.4.2.
 gulvet ikke kan bære passagerernes vægt
 7.9.4.3.
 væggenes bevægelser kan være til fare for passagererne.
 7.10. Ledbussers retningsstabilitet
 Når en ledbus kører lige ud, skal de stive sektioners midterplaner i længderetningen være sammenfaldende og udgøre et sammenhængende plan uden afvigelser.
 7.11. Gelændere og håndgreb
 7.11.1. Generelle krav
 7.11.1.1. Gelændere og håndgreb skal være tilstrækkelig stærke.
 7.11.1.2. De skal være konstrueret og monteret således, at de ikke frembyder nogen risiko for skade på passagerne.
 7.11.1.3. Gelænderes og håndgrebs tværsnit skal være sådan, at passagererne let kan gribe sikkert fat om dem. Gelændere skal have en længde på mindst 100 mm, så der er plads til en hånd. Intet tværsnitsmål må være under 20 mm eller over


text:
45 mm, bortset fra gelændere på døre og sæder samt, i køretøjer i gruppe II og III samt kategori B, i adgangspassager. I disse tilfælde tillades gelændere med mindstemål på 15 mm, forudsat et af de øvrige mål er mindst 25 mm, og de må ikke have skarpe bøjninger.
 7.11.1.4. Mellemrummet mellem et gelænder og et håndgreb i det meste af dens længde og den tilstødende del af karosseri eller vægge skal være mindst 40 mm. Dog tillades et mellemrum på 35 mm i forbindelse med gelændere ved døre og sæder, samt, på køretøjer i gruppe II og III samt kategori B, i adgangspassagen.
 7.11.1.5. Gelændere, håndgreb og stolper skal visuelt stå i kontrast til deres umiddelbare omgivelser og have skridsikker overflade.
 7.11.2. Supplerede krav til gelændere og håndgreb i køretøjer konstrueret til at befordre stående passagerer
 7.11.2.1. Der skal forefindes et tilstrækkeligt antal gelændere og/eller håndgreb på de dele af gulvarealet, som i overensstemmelse med punkt 7.2.2 i dette bilag er beregnet til stående passagerer. Hængestropper kan i denne forbindelse tælle som håndgreb, forudsat at de på passende måde er fastholdt i stilling. Dette krav anses for opfyldt, hvis den i bilag 4, figur 20, viste prøveanordning i alle stillinger kan nå mindst to gelændere eller håndstøtter med den bevægelige arm. Prøveanordningen kan frit drejes om sin lodrette akse.
 7.11.2.2. Under den i punkt 7.11.2.1 ovenfor beskrevne procedure tages kun hensyn til de gelændere og håndgreb, som er mindst 800 mm og højst 1 950 mm over gulvet.
 7.11.2.3. På enhver plads, som kan indtages af en stående passager, skal mindst ét af de to påkrævede gelændere eller håndgreb befinde sig højst 1 500 mm over gulvet ved den pågældende plads. Dette gælder ikke for et område, der støder op til en dør, såfremt døren eller dens mekanisme i åben stilling ville forhindre brugen af dette håndgreb. Der kan også gives undtagelse for midten af store platforme, men disse undtagelser må tilsammen ikke overstige 20 % af samlede areal med ståpladser.
 7.11.2.4. Arealer, som kan benyttes af stående passagerer og ikke af sæderne er adskilt fra køretøjets sidevægge eller bagvæg, skal være forsynet med vandrette gelændere parallelt med væggene i en højde af mellem 800 mm og 1 500 mm over gulvet.
 7.11.3. Gelændere og håndgreb til udstigningsdøre
 7.11.3.1. Døråbninger skal forsynes med gelændere og/eller håndgreb i hver side. For dobbeltdøre kan dette krav opfyldes ved at montere en stolpe eller et gelænder i midten.
 7.11.3.2. Gelændere og/eller håndgreb, der skal anvendes til udstigningsdøre, skal have et gribepunkt, der kan anvendes af en person, der står på jorden ved siden af døren eller på et af trinnene. Sådanne punkter skal være placeret i lodret plan mellem 800 og 1 100 mm over jorden eller den pågældende trinoverflade og skal i vandret plan:
 7.11.3.2.1.
 passe til en person, der står på jorden, og befinder sig højst 400 mm inden for yderkanten af det første trin, og
 7.11.3.2.2.
 for et givet trin ikke være uden for yderkanten af det pågældende trin


text:
og højst 600 mm inden for yderkanten.
 7.11.4. (Reserveret)
 7.11.5. Gelændere og håndgreb til forbindelsestrapper i dobbeltdækkerbusser.
 7.11.5.1. Forbindelsestrapper skal på begge sider være forsynet med passende gelændere og håndgreb. Disse skal være placeret mellem 800 mm og 1 100 mm over kanten af hvert trin.
 7.11.5.2. Gelændere og/eller håndgreb skal have et gribepunkt, der kan nås af en person, der står på det nederste eller øverste dæk ved siden af forbindelsestrappen eller på et af trinnene. Sådanne punkter skal være placeret i lodret plan mellem 800 og 1 100 mm over jorden eller den pågældende trinoverflade og skal i vandret plan:
 7.11.5.2.1.
 passe til en person, der står på nederste dæk, og befinder sig højst 400 mm inden for yderkanten af det første trin, og
 7.11.5.2.2.
 for et givet trin ikke være uden for yderkanten af det pågældende trin og højst 600 mm inden for yderkanten.
 7.12. Afskærmning af trinskakter og udsatte sæder
 7.12.1. Når der er risiko for, at siddende passagerer ved en hård opbremsning kan blive slynget fremad ned i en trinskakt, skal der enten monteres en afskærmning eller, hvis der er tale om køretøjer i kategori A eller B, skal der monteres sikkerhedsseler. Hvis der er monteret en afskærmning, skal den rage mindst 800 mm op over den del af gulvet, som passagerernes fødder hviler mod, og skal fra køretøjets væg strække sig mindst 100 mm længere indad end den langsgående midterlinje af et sæde, hvor passageren er udsat for risiko, dog ikke længere end til stødet af det inderste trin.
 7.12.2. På øverste dæk af dobbeltdækkerbusser skal forbindelsestrappen være forsynet med en lukket afskærmning med en højde af mindst 800 mm, målt fra gulvet. Afskærmningens underkant må ikke være højere end 100 mm over gulvet.
 7.12.3. Forruden i passagerrummet på øverste dæk i en dobbeltdækkerbus skal foran passagerer på forsæderne være forsynet med polstret afskærmning. Afskærmningens overkant skal være mellem 800 mm og 900 mm lodret over den del af gulvet, hvor passagerernes fødder hviler.
 7.12.4. Stødene i alle trin i en forbindelsestrappe på en dobbeltdækkerbus skal være lukkede.
 7.13. Bagagenet, beskyttelse af personerne i køretøjet
 Personer i køretøjet skal være beskyttet mod, at genstande falder ned fra bagagenettene ved bremsning eller svingning. Har køretøjet bagagerum, skal disse være udformet således, at bagagen ikke kan falde ned ved pludselig bremsning.
 7.14. Faldlemme (hvis sådanne forefindes)
 7.14.1. Eventuelle faldlemme, som ikke er nødudgangslemme, i køretøjets gulv skal være monteret og sikret på en sådan måde, at de ikke kan fjernes eller åbnes uden brug af værktøj eller nøgler, og løfte- og fastgøringsanordningerne må højst rage otte mm op over gulvet. Fremspringende dele skal have afrundede kanter.
 7.15. Visuel underholdning
 7.15.1. Eventuel visuel underholdning for passagererne, f.eks. fjernsyns- eller videoapparater, skal være placeret uden for førerens synsfelt, når føreren sidder i normal kørestilling. Dette udelukker ikke eventuelle fjernsynsskærme eller tilsvarende anordninger, der bruges som led i førerens betjening eller styring af køretøjet, f.eks. til at overvåge udstigningsdørene.
 7.16. Trolleybusser
 7.16.1. Trolleybusser skal opfylde forskrifterne i bilag 12.


text:
7.17. Beskyttelse af passagerer i køretøjer uden tag
 Alle køretøjer uden tag skal have:
 7.17.1.
 en kontinuerlig frontplade i den fulde bredde af den del af køretøjet, der ikke har tag, med en højde på mindst 1 400 mm at regne fra det generelle gulvniveau ved frontpladen
 7.17.2.
 en kontinuerlig beskyttelse langs siden og bagenden af den del af køretøjet, som ikke har tag, med en bredde på mindst 1 100 mm ved siderne og 1 200 mm ved bagenden, målt fra det generelle gulvniveau ved pladerne. Beskyttelsen skal bestå af kontinuerlige side- og bagplader med en højde på mindst 700 mm fra det generelle gulvniveau, kombineret med et eller flere kontinuerlige gelændere, idet følgende krav skal være opfyldt:
 a)
 beskyttelsens tværsnit må ikke være mindre end 20 mm eller større end 45 mm
 b)
 størrelsen af en åbning mellem et gelænder og et tilstødende gelænder eller tilstødende plade må ikke være større end 200 mm
 c)
 den skal være solidt fastgjort til køretøjets konstruktion
 d)
 døre ved udgange anses for at udgøre en del af beskyttelsen.
 7.18. Syns- og kommunikationshjælp
 Hvis der er tale om et køretøj uden tag, skal føreren råde over en visuel anordning, som f.eks. et spejl, et periskop eller et videokamera/monitor, så han kan observere, hvorledes passagererne i området uden tag opfører sig. Desuden skal der være et anlæg til intern kommunikation til rådighed, så føreren kan kommunikere med disse passagerer.
 Tillæg
 Efterprøvning af statisk krængningsgrænse ved beregning
 1. Et køretøjs overensstemmelse med kravet i bilag 3, punkt 7.4, kan godtgøres ved en beregningsmetode, der er godkendt af den tekniske tjeneste, som er ansvarlig for udførelse af prøvningen.
 2. Den tekniske tjeneste, som er ansvarlig for udførelse af prøvningen, kan kræve, at der udføres prøvninger af dele af køretøjet til kontrol af de forudsætninger, der er lagt til grund for beregningen.
 3. Forberedelser til beregning
 3.1. Køretøjet skal være repræsenteret ved et tredimensionalt system.
 3.2. På grund af placeringen af karosseriets tyngdepunkt og da affjedring og dæk har forskellig stivhed, løfter alle akslerne sig sædvanligvis ikke samtidig i den ene side af køretøjet ved sideacceleration. Karosseriets krængning over hver aksel må derfor bestemmes ud fra den forudsætning, at hjulene på de øvrige aksler bliver på jorden.
 3.3. For at forenkle problemet antages det, at tyngdepunktet af den uaffjedrede masse ligger i køretøjets længdeplan på en linje gennem midten af hjulenes rotationsakse. Der kan ses bort fra den lille forskydning af krængningscenteret, der skyldes akslens udbøjning. Reguleringen af luftaffjedringen skal ikke tages i betragtning.
 3.4. Mindst følgende parametre skal tages i betragtning:
 Køretøjsdata såsom akselafstand, sporvidde og affjedret/uaffjedret vægt, placering af køretøjets tyngdepunkt, fjedrenes vandringsmulighed i begge retninger og stivhed, herunder også angivelse af ulineær karakteristik og stivhed i vandret og lodret retning, overbygningens vridning og placeringen af akslernes krængningscentrum.
 4. Beregningsmetodens gyldighed
 4.1. Beregningsmådens gyldighed skal godtgøres til den tekniske tjenestes tilfredshed f.eks. på grundlag af en sammenlignende prøvning af et lignende køretøj.
 BILAG 4
 FORKLARENDE DIAGRAMMER
 Figur 1
 Adgang til udstigningsdøre
 (se bilag 3,


text:
punkt 7.7.1)
 Måleplade 1
 Måleplade 2
 Køretøjskategori
 Højde af øverste plade (mm)
 (dimension A, figur 1)
 Måleplade 1
 Måleplade 2
 Kategori A
 950 (1)
 950
 Kategori B
 700 (1)
 950
 Gruppe I
 1 100
 1 100
 Gruppe II
 950
 1 100
 Gruppe III
 850
 1 100
 Figur 2
 Adgang til udstigningsdøre
 (se bilag 3, punkt 7.7.1.4)
 Figur 3
 Bestemmelse af uhindret adgang til dør (dimensioner i mm)
 (se bilag 3, punkt 7.7.1.9.1)
 Figur 4
 Bestemmelse af uhindret adgang til dør (dimensioner i mm)
 (se bilag 3, punkt 7.7.1.9.2)
 Figur 5
 Adgang til nødudgangsdøre
 (se bilag 3, punkt 7.7.2)
 Figur 6
 Prøvedukke til gangen
 Enkeltdækker
 Gruppe/kategori
 B (mm)
 C (mm)
 D (mm)
 E (mm)
 F (mm)
 A
 550
 350
 500 (2)
 1 900 (2)
 900
 B
 450
 300
 300
 1 500
 900
 I
 550
 450 (3)
 500 (2)
 1 900 (2)
 900
 II
 550
 350
 500 (2)
 1 900 (2)
 900
 III
 450
 300 (4)
 500 (2)
 1 900 (2)
 (5)
 900 (5)
 Dobbeltdækker
 I
 LD
 550
 450 (3)
 500
 1 800 (6)
 1 020 (6)
 UD
 550
 450 (3)
 500
 1 680
 900
 II
 LD
 550
 350
 500
 1 800 (6)
 1 020 (2)
 UD
 550
 350
 500
 1 680
 900
 III
 LD
 450
 300 (4)
 500
 1 800 (6)
 1 020 (6)
 UD
 450
 300 (4)
 500
 1 680
 900
 Figur 7
 Forreste afgrænsning af gang (dimensioner i mm)
 (se bilag 3, punkt 7.7.5.1.1.1)
 Figur 8
 Trin til passagerer (dimensioner i mm)
 (se bilag 3, punkt 7.7.7)
 Gruppe/kategori
 I og A
 II, III og B
 Første trin over
 jorden »D«
 Maks. højde (mm)
 340 (8)
 380 (8)
 (9)
 (10)
 Min. dybde (mm)
 300 (7)
 Øvrige trin »E«
 Maks. højde (mm)
 250 (11)
 350 (12)
 Min. højde (mm)
 120
 Min. dybde (mm)
 200
 Bemærkninger:
 1.
 For dobbeltdøre skal trinnene i hver halvdel af passagen behandles særskilt.
 2.
 »E« behøver ikke være ens for alle trin.
 Figur 9
 Passagersædernes bredde (dimensioner i mm)
 (se bilag 3, punkt 7.7.8.1)
 G (mm) minimum
 F (mm) min.
 sammenhængende sæder
 enkeltsæder
 200 (13)
 225
 250
 Figur 9A
 Passagersædernes bredde (dimensioner i mm)
 (se bilag 3, punkt 7.7.8.1.3)
 G (mm) min.
 F (mm) min.
 sammenhængende sæder
 enkeltsæder
 200
 200
 200
 Figur 10
 Tilladte indragende dele i skulderhøjde (dimensioner i mm)
 Tværsnit af det mindste rum, som skal være til rådighed i skulderhøjde for sæder, der støder op til køretøjets væg
 (se bilag 3, punkt 7.7.8.1.4)
 Figur 11a
 Dybde og højde af sædehynde
 (se bilag 3, punkt 7.7.8.2 og 7.7.8.3)
 Figur 11b
 Fodplads for passagerer bag et sæde eller på sæder vendende mod gangen
 (se bilag 3, punkt 7.7.8.5.2)
 Figur 12
 Afstand mellem sæder
 (se bilag 3, punkt 7.7.8.4)
 H
 Gruppe I samt kategori A og B
 650 mm
 Gruppe II og III
 680 mm
 Figur 13
 Plads for siddende passagerer bag skillevæg eller anden stiv konstruktion end sæde
 (se bilag 3, punkt 7.7.8.5.1)
 Figur 14
 Tilladte indragende dele i rummet over sæder (dimensioner i mm)
 Tværsnit af mindste rum, som skal være til rådighed over et


text:
sæde, der støder op til køretøjets væg
 (se bilag 3, punkt 7.7.8.6.3.1)
 Figur 15
 Tilladte indragende dele over en siddeplads
 (se bilag 3, punkt 7.7.8.6.3.2)
 I (mm)
 400 til 500
 (for kategori A og B og gruppe I og II min. 350 mm ved hjulkasser og motorrum)
 Figur 16
 Tilladte indragende dele i nedre del af passagerrummet (mål i mm)
 (se bilag 3, punkt 7.7.8.6.3.3)
 (*)
 150 mm for køretøjer med lavt gulv
 (**)
 0,03 m2 for køretøjer med lavt gulv.
 Figur 17
 Tilladte indragende dele ved de bageste hjørnesæder
 Plan over påbudt sædeareal (to sideplacerede sæder bagtil)
 (se bilag 3, punkt 7.7.8.6.3.4)
 Figur 18
 Tilladt indragen af hjulkasse, som ikke når længere ind end sædets lodrette midterlinje
 (se bilag 3, punkt 7.7.8.6.4.2.1)
 Figur 19
 Tilladt indragen af hjulkasse, som når længere ind end sædets lodrette midterlinje
 (se bilag 3, punkt 7.7.8.6.4.2.2)
 Figur 20
 Anordning til prøvning af håndgrebs placering
 (se bilag 3, punkt 7.11.2.1)
 Figur 21
 Referencekørestol
 (se bilag 8, punkt 3.6.4)
 NB: Med kørestolsbruger i kørestolen forøges den samlede længde med 50 mm og højden bliver 1 350 mm over jorden.
 Figur 22
 Mindstepladsen for kørestolsbrugeren ved kørestolspladsen (dimensioner i mm)
 (se bilag 8, punkt 3.6.1)
 Figur 23
 Symboler for adgangsforhold
 (se bilag 8, punkt 3.2.8, 3.6.6 og 3.10.4)
 Figur 23 A
 Piktogram for kørestolsbrugere
 eller
 Farve: blå bund med hvidt symbol
 Størrelse: mindst 130 mm i diameter
 Reference for designprincipper for sikkerhedssymboler: ISO 3864-1:2002
 Figur 23 B
 Piktogram for andre bevægelseshæmmede passagerer end kørestolsbrugere
 Farve: blå bund med hvidt symbol
 Størrelse: mindst 130 mm i diameter
 Reference for designprincipper for sikkerhedssymboler: ISO 3864-1:2002
 Figur 23 C
 Piktogram for område til barnevognen og klapvogn
 Farve: blå bund med hvidt symbol
 Størrelse: diameter mindst 130 mm
 Reference for designprincipper for sikkerhedssymboler: ISO 3864-1:2011
 Figur 24
 (Reserveret)
 Figur 25
 Passagerernes fodrum
 (se bilag 3, punkt 7.7.1.6)
 Figur 26
 Reserveret
 Figur 27
 Adgang til førerdør
 (se bilag 3, punkt 7.6.1.7.2)
 Figur 28
 Adgang til førerdør
 (se bilag 3, punkt 7.6.1.9.3)
 Figur 29
 Eksempel på bagplade for bagudvendende kørestol
 (se bilag 8, punkt 3.8.6)
 Figur 30
 (1) For køretøjer i kategori A eller B tillades, at den nederste plade kan forskydes horisontalt i forhold til den øverste, forudsat at det er i samme retning.
 (2) Højden af den øverste cylinder — og dermed den samlede højde — kan nedsættes med 100 mm i hele den del af gangen, der er beliggende bagud for:
 a)
 et tværplan 1,5 m foran bagakslens midterlinje (den forreste bagaksels midterlinje i køretøjer med flere end én bagaksel), og
 b)
 hvis der er flere end én udstigningsdør, et lodret tværplan ved bagkanten af den bageste udstigningsdør.
 (3) Den nedre cylinders diameter kan reduceres fra 450 mm til 400 mm i enhver del af gangen, der ligger bag den forreste af de to følgende planer:
 a)
 et lodret tværplan 1,5 m foran bagakslens midterlinje (den forreste bagaksels midterlinje i køretøjer med flere end én bagaksel), og
 b)
 et lodret tværplan ved bagkanten af den bageste udstigningsdør mellem akslerne.
 For


text:
så vidt angår ovenstående skal hver stiv sektion af en ledbus betragtes særskilt.
 (4) 220 mm, hvis der er tale om sæder, der kan forskydes i sideretningen (se punkt 7.7.5.3 i bilag 3).
 (5) For køretøjer, hvor en del af dækket befinder sig over førerrummet, kan kontrolmålets samlede højde reduceres (ved at reducere højden af den nedre cylinder) fra 1 900 mm til 1 680 mm i enhver del af gangen, der ligger foran et tværplan, som falder sammen med forakslens midterlinje.
 (6) Kontrolmålets samlede højde kan reduceres (ved at reducere den nedre cylinders højde):
 a)
 fra 1 800 mm til 1 680 mm i enhver del af gangen på det nederste dæk bag et lodret tværplan, som ligger 1 500 mm foran centrum af bagakslen (den forreste bagaksel for køretøjer med mere end en bagaksel)
 b)
 fra 1 800 mm til 1 770 mm for udstigningsdøre, som er anbragt foran forakslen i enhver del af gangen, der ligger mellem to lodrette tværplaner, som ligger 800 mm foran og bagved forakslens midterlinje.
 (7) 230 mm for køretøjer med en kapacitet på højst 22 passagerer.
 (8) 700 mm i tilfælde af en nødudgangsdør.
 1 500 mm for nødudgangsdøre på øverste dæk i en dobbeltdækkerbus.
 850 mm for nødudgangsdøre på nederste dæk i en dobbeltdækkerbus.
 (9) 430 mm for køretøjer med rent mekanisk hjulophæng.
 (10) For mindst én udstigningsdør; 400 mm for andre udstigningsdøre.
 (11) 300 mm for trin ved døre bag den bageste aksel.
 (12) 250 mm i gange for køretøjer med en kapacitet på højst 22 passagerer.
 (13) 225 for gruppe III.
 (14) 350 mm ved hjulkasser og motorrum
 (15) 400 mm for køretøjer i gruppe II og III.
 BILAG 5
 (Reserveret)
 BILAG 6
 Retningslinjer for måling af maskinelt betjente døres lukkekraft (se bilag 3, punkt 7.6.5.6.1.1) og maskinelt betjente rampers reaktive kræfter (se bilag 8, punkt 3.11.4.3.3)
 1. GENERELT
 Lukningen af en maskinelt betjent dør og operation af en maskinelt betjent ramper er dynamiske processer. Når en dør eller en rampe i bevægelse rammer en forhindring, udløser det en dynamisk reaktionskraft, hvis (tidsmæssige) forløb afhænger af forskellige faktorer (f.eks. dørens eller rampens masse, acceleration og dimensioner).
 2. DEFINITIONER
 2.1. Lukkekraften eller den reaktive kraft F(t) er en funktion af tiden, som måles ved dørens eller rampens yderste kanter (se punkt 3.2 i det følgende).
 2.2. Spidskraft FS er den maksimale størrelse af lukkekraften eller den reaktive kraft.
 2.3. Effektiv kraft FE er gennemsnitsstørrelsen af lukkekraften eller den reaktive kraft i impulsperioden:
 2.4. Impulsperioden T er tiden mellem t1 og t2:
 T = t2 – t1
 hvor
 t1
 =
 følsomhedstærsklen, hvor lukkekraften eller den reaktive kraft når op over 50 N.
 t2
 =
 udklingningstærsklen, hvor lukkekraften eller den reaktive kraft når ned under 50 N.
 2.5. Forholdet mellem ovennævnte parametre er illustreret i figur 1 nedenfor (som eksempel):
 Figur 1
 2.6. Klemkraften eller den gennemsnitlige reaktive kraft FC er det aritmetiske gennemsnit af de effektive kræfter, målt gentagne gange i samme punkt:
 3. MÅLINGER
 3.1. Måleforskrifter:
 3.1.1. Temperaturområde: 10 °C


text:
til 30 °C
 3.1.2. Køretøjet skal holde på en vandret flade. Når der foretages målinger af rampen, skal denne flade været forsynet med en stift monteret klods eller lignende anordning med en overflade, som rampen kan reagere imod.
 3.2. Målepunkterne er følgende:
 3.2.1.
 for døre:
 3.2.1.1.
 ved dørens hovedlukkekanter:
 ét midt på døren
 ét 150 mm over dørens underkant.
 3.2.1.2.
 hvis forsynet med anordning til forhindring af sammenklemning i oplukkeprocessen:
 ved dørens sekundære lukkekanter i det punkt, som anses for at frembyde størst risiko for at komme i klemme.
 3.2.2.
 for ramper:
 3.2.2.1.
 ved rampens yderkant vinkelret på rampens bevægelsesretning:
 ét midt på rampen
 et 100 mm inden for hver af de kanter, der er parallelle med rampens bevægelsesretning.
 3.3. Der tages mindst tre målinger i hvert af målepunkterne til bestemmelse af klemkraften eller den gennemsnitlige reaktive kraft som foreskrevet i punkt 2.6 ovenfor.
 3.4. Signalet for lukkekraften eller den reaktive kraft registreres gennem et lavpasfilter med en frekvensgrænse på 100 Hz. Både følsomhedstærsklen og udklingningstærsklen til begrænsning af impulsvarigheden sættes til 50 N.
 3.5. Aflæsningen må højst afvige ± 3 % fra den nominelle værdi.
 4. MÅLEUDSTYR
 4.1. Måleudstyret består af to dele: et håndtag og en belastningscelle (se figur 2).
 4.2. Belastningscellen skal have følgende specifikationer:
 4.2.1.
 Den består af to forskydelige huse med ydermål Ø 100 mm og bredde 115 mm. Cellen er forsynet med en trykfjeder mellem de to huse, således at belastningscellen kan trykkes sammen, når den påføres en passende kraft.
 4.2.2.
 Belastningscellens stivhed skal være 10 ± 0,2 N/mm. Det maksimale fjederudslag skal være begrænset til 30 mm, således at den maksimale spidskraft er 300 N.
 Figur 2
 BILAG 7
 ALTERNATIVE FORSKRIFTER FOR KØRETØJER I KATEGORI A OG B
 1. Køretøjer i kategori A og B skal være i overensstemmelse med forskrifterne i bilag 3, bortset fra:
 a)
 i stedet for punkt 7.6.3.1 i bilag 3 kan et køretøj være i overensstemmelse med punkt 1.1 i dette bilag
 b)
 i stedet for punkt 7.6.2 i bilag 3 kan et køretøj være i overensstemmelse med punkt 1.2 i dette bilag.
 1.1. Udgangenes mindstemål
 De forskellige typer udgange skal have følgende mindstemål:
 Åbning
 Mindste dimensioner
 Bemærkninger
 Udstigningsdør
 Indgangshøjde:
 Gruppe/kategori
 A
 =
 1 650 mm
 B
 =
 1 500 mm
 Højden af en udstigningsdør måles som den lodrette afstand i et lodret plan dannet af de lodrette projektioner af midtpunktet af døråbningen og overfladen af det nederste trin.
 Åbningshøjde
 Den lodrette højde af udstigningsdørens døråbning skal være således, at den giver fri passage for den dobbelte måleplade som omhandlet i bilag 3, punkt 7.7.1.1. De øverste hjørner kan være mindsket ved afrunding med en radius på højst 150 mm.
 Bredde:
 Enkeltdør: 650 mm
 Dobbeltdør: 1 200 mm
 For køretøjer i kategori B, hvor højden af udstigningsdøren er mellem 1 400 og 1 500 mm, gælder en mindste bredde af døråbningen på 750 mm. På alle køretøjerne kan bredden af enhver udstigningsdør mindskes med 100 mm, når der måles i højde med håndgrebene, og med 250 mm, når


text:
dette er nødvendigt som følge af hjulkasser, mekanismen til automatiske eller fjernbetjente døre eller forrudens hældning.
 Nødudgangsdør
 Højde: 1 250 mm
 Bredde: 550 mm
 Bredden kan nedsættes til 300 mm i tilfælde, hvor dette nødvendiggøres af indragende hjulkasser, forudsat at bredden på 550 mm er overholdt i en højde af mindst 400 mm over den nederste del af døråbningen. De øverste hjørner kan være mindsket ved afrunding med en radius på højst 150 mm.
 Nødudgangsvindue
 Åbningens areal: 400 000 mm2
 Arealet skal kunne indskrives i et rektangel på 500 × 700 mm.
 Nødudgangslem
 Åbningens areal: 450 000 mm2
 Arealet skal kunne indskrives i et rektangel på 600 × 700 mm.
 1.1.1. Køretøjer, for hvilke punkt 7.7.1.10 i bilag 3 gælder, skal opfylde kravene i punkt 7.6.3.1 i bilag 3 eller punkt 1.1 i nærværende bilag hvad angår nødudgangsvinduer og nødudgangslemme, samt følgende mindstekrav hvad angår udstigningsdøre og nødudgangsdøre:
 Åbning
 Dimensioner
 Bemærkninger
 Udstigningsdør
 Åbningshøjde: 1 100 mm
 Dette mål kan nedsættes ved afrunding af åbningens hjørner med en radius på højst 150 mm.
 Bredde:
 Enkeltdør: 650 mm
 Dobbeltdør: 1 200 mm
 Dette mål kan nedsættes ved afrunding af åbningens hjørner med en radius på højst 150 mm. Bredden kan nedsættes med 100 mm, når der måles i højde med håndgrebene, og med 250 mm, når dette er nødvendigt som følge af hjulkasser, mekanismen til automatiske eller fjernbetjente døre, eller forrudens hældning.
 Nødudgangsdør
 Højde: 1 100 mm
 Bredde: 550 mm
 Bredden kan nedsættes til 300 mm i tilfælde, hvor dette nødvendiggøres af indragende hjulkasser, forudsat at bredden på 550 mm er overholdt i en højde af mindst 400 mm over den nederste del af døråbningen. De øverste hjørner kan være mindsket ved afrunding med en radius på højst 150 mm.
 BILAG 8
 PLADS OG ADGANGSFORHOLD FOR BEVÆGELSESHÆMMEDE PASSAGERER
 1. GENERELT
 Dette bilag indeholder de bestemmelser, som skal gælde for køretøjer, der er konstrueret således, at bevægelseshæmmede passagerer og kørestolsbrugere har let adgang til dem.
 2. ANVENDELSESOMRÅDE
 Disse krav gælder for køretøjer, der letter indstigning for bevægelseshæmmede passagerer.
 3. FORSKRIFTER
 3.1. Trin
 Højden af første trin fra jorden ved mindst én indgang må højst være 250 mm for køretøjer i gruppe I og kategori A og 320 mm for køretøjer i gruppe II og III samt kategori B. Hvis kun én udstigningsdør opfylder dette krav, må der ikke være nogen barriere eller noget skilt, der forhindrer, at denne dør benyttes til både ind- og udstigning.
 Alternativt må første trin over jorden højst være 270 mm i to døre (én indgang og én udstigningsdør) for køretøjer i gruppe I og kategori A.
 I køretøjer med lavt gulv må der anvendes knælesystem, men ikke et optrækkeligt trin.
 I andre køretøjer kan der anvendes enten knælesystem eller et optrækkeligt trin.
 Højden af trin ved ovennævnte døre i en adgangspassage og en gang må højst være 200 mm for køretøjer i gruppe I og kategori A og 250 mm for køretøjer i gruppe II og III samt kategori B.
 Overgang fra en forsænket gang til et siddepladsområde


text:
anses ikke for trin.
 3.2. Sæder og plads, der er forbeholdt bevægelseshæmmede passagerer
 3.2.1. Sæder skal være fremad- eller bagudvendende og skal være placeret nær en udstigningsdør, der er egnet til ind- og udstigning og er i overensstemmelse med punkt 3.1 ovenfor.
 3.2.2. Der skal under eller i nærheden af én forbeholdt siddeplads være plads nok til en førerhund under eller ved siden af siddepladsen. Denne plads må ikke udgøre en del af gangen.
 3.2.3. Der skal forefindes armlæn mellem siddepladsen og gangen, og dette skal kunne fjernes hurtigt, så der bliver fri adgang til sædet. Hvis sæderne vender mod hinanden, kan et af gangsæderne alternativt udstyres med en lodret stolpe. Stolpen skal placeres således, at passageren i sædet kan fastholdes sikkert på sædet, og således at der er let adgang til sædet.
 3.2.4. Den mindste bredde af den forbeholdte siddeplads' sædehynde, målt fra et lodret plan gennem siddepladsens midtpunkt, skal være 220 mm på hver side.
 3.2.5. Den usammenpressede sædehyndes højde over gulvet skal være således, at afstanden fra gulvet til et vandret plan, der rører sædehyndens opadvendende overflade fortil, er mellem 400 og 500 mm.
 3.2.6. Fodrummet ved forbeholdte siddepladser skal strække sig frem foran sædet fra et lodret plan gennem sædehyndens forreste kant. Fodrummet må ikke skråne mere end 8 % i nogen retning. For køretøjer i gruppe I og kategori A må den lodrette afstand mellem gulvet ved siddepladsområdet og den tilstødende gang højst være 250 mm.
 3.2.7. Over hver forbeholdt siddeplads skal der i køretøjer af gruppe I og kategori A være en fri højde på mindst 1 300 mm og 900 mm i køretøjer af gruppe II målt fra det højeste punkt på den ikke sammenpressede sædehynde. Denne frihøjde skal være til stede inden for den lodrette projektion af den påkrævede minimumssædebredde på 440 mm og det tilhørende fodrum.
 Indsættelse af et ryglæn eller anden genstand i dette rum kan tillades, såfremt der fortsat er et frit lodret rum på 230 mm foran sædehynden. Hvis den forbeholdte siddeplads er placeret over for en forplade, der er mere end 1 200 mm høj, skal dette rum være på 300 mm. Fra kanterne af det frirum, der er defineret ovenfor, tillades indragen i henhold til punkt 7.7.8.6.3.1-7.7.8.6.3.4 i bilag 3, som hvis henvisningen til frirum i punkt 7.7.8.6.1 og 7.7.8.6.2 i bilag 3 var en reference til det ovenfor definerede frirum. Bestemmelserne i punkt 7.7.8.1.4 i bilag 3 kan finde anvendelse. Indragen af håndgreb eller gelændere som nævnt i punkt 3.4.2 nedenfor må højst være 100 mm fra sidevæggen ind i frirummet over den lodrette projektion af fodrummet.
 3.2.8. Køretøjer med forbeholdte sæder skal være forsynet med piktogrammer i overensstemmelse med bilag 4, figur 23 B, som kan ses udefra, både fra den side af køretøjet, der vender ind mod vejkanten, og i nærheden af den/de relevante udstigningsdør(e). Inden i bussen skal der være et piktogram ved siden af det forbeholdte sæde.
 3.3. Kommunikationsanordninger
 3.3.1. Kommunikationsanordninger skal forefindes i nærheden af alle forbeholdte siddepladser og kørestolsområder


text:
og være anbragt i en højde på mellem 700 og 1 200 mm over gulvet.
 3.3.2. Kommunikationsanordninger i lavgulvarealet skal være anbragt i en højde på mellem 800 og 1 500 mm, hvor der ikke er sæder.
 3.3.3. (Reserveret)
 3.3.4. Hvis et køretøj er forsynet med en rampe eller lift, skal der forefindes en udendørs kommunikationsanordning til kommunikation med chaufføren i nærheden af døråbningen og i en højde på mellem 850 og 1 300 mm over jorden. Dette krav gælder ikke for nogen dør inden for førerens direkte synsfelt.
 3.4. Gelændere ved forbeholdte siddepladser
 3.4.1. Mellem de forbeholdte siddepladser som omhandlet i punkt 7.7.8.5.3 i bilag 3 og ved mindst én ind- og udstigningsdør skal der findes et gelænder i en højde af 800-900 mm over gulvet. Gelænderet kan afbrydes, hvis det er nødvendigt for at få adgang til en kørestolsplads, et sæde anbragt oven på en hjulkasse, en trappe, en adgangspassage eller en gang. Gelænderet må ikke afbrydes over mere end 1 050 mm, og på det sted, hvor gelænderet er afbrudt, skal der være et lodret gelænder i det mindste ved den ene side.
 3.4.2. Der skal i nærheden af forbeholdte siddepladser være anbragt et gelænder eller et håndgreb for at gøre det lettere at komme ind på eller ud fra sædet, og de skal være konstrueret på en sådan måde, at det er nemt for passagerne at gribe fat i dem.
 3.5. Gulvets hældning
 Hældningen af gange, passager og gulvarealer mellem et forbeholdt sæde eller kørestolsområde og mindst én indgang og en udstigningsdør eller en kombineret ind- og udgang må ikke overstige 8 %. Sådanne områder, hvor gulvet hælder, skal være forsynet med en skridsikker overflade.
 3.6. Bestemmelser vedrørende anbringelse af kørestole
 3.6.1. For hver kørestolsbruger, passagerrummet er beregnet til, skal der være afsat en særlig kørestolsplads, som er mindst 750 mm bred og 1 300 mm lang. Kørestolspladsens længdeakse skal være parallel med køretøjets længdeakse, gulvet på kørestolspladsen skal have skridsikker belægning, og den største hældning i nogen retning må ikke være over 5 %. Hvis der er tale om en bagudvendende kørestol, der opfylder forskrifterne i punkt 3.8.4 i dette bilag, må hældningen i længderetningen ikke være over 8 %, forudsat at denne hældning er stigende fra forenden til bagenden af det særlige område.
 Når et kørestolsområde er beregnet til en fremadvendende kørestol, må øverste del af de foranværende ryglæn rage ind i kørestolsområdet, hvis der er et frit rum som vist i bilag 4, figur 22.
 3.6.2. Der skal være mindst én døråbning, som kørestolsbrugere kan komme igennem. For køretøjer i gruppe I skal mindst én af dørene til kørestole være en udstigningsdør. Adgangsdøren for kørestole skal have et indstigningshjælpemiddel, der opfylder bestemmelserne i punkt 3.11.3 (lift) eller 3.11.4 (rampe) i dette bilag.
 3.6.3. En dør til kørestole, som ikke er en udstigningsdør, skal have en højde på mindst 1 400 mm. Alle døre til kørestole skal have en bredde på mindst 900 mm, der kan nedsættes med 100 mm, hvis målingen foretages i


text:
niveau med håndgrebene.
 3.6.4. Kørestolsbrugere skal let og uhindret kunne komme ind i køretøjet gennem mindst én af dørene til kørestolsadgang og bevæge sig hen til det/de særlige område(r) med en referencekørestol, der har de dimensioner, der er vist i bilag 4, figur 21.
 3.6.4.1. Ved »let og uhindret« forstås, at:
 a)
 der er tilstrækkelig plads for kørestolsbrugeren til at manøvrere uden hjælp fra anden person
 b)
 der ikke er trin, mellemrum eller stolper, som kan udgøre en hindring for, at kørestolsbrugeren kan bevæge sig frit.
 3.6.4.2. For så vidt angår ovenstående bestemmelser for prøvning for køretøjer i gruppe I og kategori A, der har mere end én kørestolsplads, foretages prøvningen for alle kørestolspladser med referencekørestole på de andre kørestolspladser.
 3.6.5. For køretøjer i gruppe I og kategori A, der er udstyret med en rampe til kørestolsadgang, skal det være muligt for en referencekørestol med de mål, der er vist i bilag 4, figur 21, at komme ind i og ud af køretøjet, mens kørestolen bevæger sig i fremadgående retning.
 3.6.6. Køretøjer med kørestolsplads skal være forsynet med piktogrammer i overensstemmelse med bilag 4, figur 23 A, som kan ses udefra, både fra den side af køretøjet, der vender ind mod vejkanten, og i nærheden af den/de relevante udstigningsdør(e).
 Et af disse piktogrammer skal være anbragt inde i køretøjet ved hver kørestolsplads, og det skal angive, om kørestolen skal vende fremad eller bagud.
 3.7. Sæder og stående passagerer i kørestolsområder
 3.7.1. Der kan monteres klapsæder i et kørestolsområde. Når de er klappet op og ikke bruges, må de dog ikke rage ind i kørestolspladsen.
 3.7.2. Et køretøj kan være forsynet med aftagelige sæder monteret i kørestolsområdet, såfremt de let kan fjernes af føreren eller andet personale.
 3.7.3. For køretøjet i gruppe I og II og kategori A, hvor et sædes fodrum eller en del af et klapsæde i brug rager ind i et kørestolsområde, skal der på sådanne sæder eller i nærheden af dem være et skilt med følgende tekst, tilsvarende tekst eller piktogram:
 »Overlad venligst denne plads til en kørestolsbruger«.
 Bestemmelserne i punkt 7.6.11.4 i bilag 3 finder anvendelse på alle anvendte tekstangivelser.
 3.7.4. I køretøjer, hvor en kørestolsplads er afsat til brug udelukkende for en kørestolsbruger i overensstemmelse med punkt 7.2.2.2.10 i bilag 3, skal en sådan plads være klart angivet med følgende tekst, tilsvarende tekst eller piktogram:
 »Udelukkende til kørestolsbrugere«
 Bestemmelserne i punkt 7.6.11.4 i bilag 3 finder anvendelse på alle anvendte tekstangivelser.
 3.8. Kørestoles stabilitet
 3.8.1. I køretøjer, der skal være udstyret med fastholdelsessystem til passagererne, skal kørestolspladsen være konstrueret således, at kørestolen vender fremad, og den skal være forsynet med et fastholdelsessystem, der er i overensstemmelse med forskrifterne i enten punkt 3.8.2 eller 3.8.3 nedenfor.
 I køretøjer, for hvilke der ikke er krav om montering af fastholdelsessystemer, skal kørestolspladsen være udstyret med et fastholdelsessystem, der er i overensstemmelse med forskrifterne i punkt 3.8.2 eller 3.8.3, eller den skal være i overensstemmelse med forskrifterne i punkt 3.8.4 nedenfor.
 3.8.2. Fremadvendende kørestol — statiske prøvningskrav
 3.8.2.1. Alle


text:
kørestolspladser skal være forsynet med et fastholdelsessystem, der kan fastholde kørestolen og kørestolsbrugeren.
 3.8.2.2. Fastholdelsessystemet og dets forankringspunkter skal være konstrueret på en sådan måde, at de kan modstå belastninger svarende til de belastninger, der kræves for så vidt angår passagersæder og fastholdelsessystemer til passagerer.
 3.8.2.3. Der udføres en statisk test i overensstemmelse med følgende krav:
 3.8.2.3.1.
 de i denne sammenhæng anførte belastninger påføres henholdsvis fremadrettet og bagudrettet, separat og på selve fastholdelsessystemet
 3.8.2.3.2.
 belastningen opretholdes i en periode på mindst 0,2 sekund
 3.8.2.3.3.
 fastholdelsessystemet skal kunne modstå belastningen under prøvningen. Permanent deformation, herunder delvis brud på eller beskadigelse af fastholdelsessystemet, anses ikke for manglende opfyldelse af prøvningens krav, hvis den krævede belastning opretholdes i det angivne tidsrum. Låseanordningen, der gør det muligt at flytte kørestolen, skal kunne betjenes manuelt, efter at trækkraften er fjernet.
 3.8.2.4. Belastningen skal være fremadrettet for særskilte fastholdelsessystemer til kørestole og kørestolsbrugere
 3.8.2.4.1.
 For klasse M2:
 3.8.2.4.1.1.
 1 110 ± 20 daN, hvis der benyttes hoftesele. Belastningen påføres systemet til fastholdelse af kørestolsbrugere horisontalt i retning af køretøjets forende, hvis fastholdelsessystemet ikke er fastgjort til køretøjets gulv. Hvis fastholdelsessystemet er fastgjort til gulvet, påføres belastningen i en vinkel på 45° ± 10° i forhold til køretøjets horisontale plan og i retning af køretøjets forende
 3.8.2.4.1.2.
 675 ± 20 daN horisontalt i retning af køretøjets forende på hoftedelen af selen og 675 ± 20 daN horisontalt i retning af køretøjets forende på brystdelen af selen for 3-punkts-seler
 3.8.2.4.1.3.
 1 715 ± 20 daN i en vinkel på 45° ± 10° i forhold til køretøjets horisontale plan og i retning af køretøjets forende på systemet til fastholdelse af kørestole
 3.8.2.4.1.4.
 belastningerne påføres samtidigt.
 3.8.2.4.2.
 For klasse M3:
 3.8.2.4.2.1.
 740 ± 20 daN, hvis der benyttes hoftesele. Belastningen påføres systemet til fastholdelse af kørestolsbrugere horisontalt i retning af køretøjets forende, hvis fastholdelsessystemet ikke er fastgjort til køretøjets gulv. Hvis fastholdelsessystemet er fastgjort til gulvet, påføres belastningen i en vinkel på 45° ± 10° i forhold til køretøjets horisontale plan og i retning af køretøjets forende
 3.8.2.4.2.2.
 450 ± 20 daN horisontalt i retning af køretøjets forende på hoftedelen af selen og 450 ± 20 daN horisontalt i retning af køretøjets forende på brystdelen af selen for 3-punkts-seler
 3.8.2.4.2.3.
 1 130 ± 20 daN i en vinkel på 45° ± 10° i forhold til køretøjets horisontale plan og i retning af køretøjets forende på systemet til fastholdelse af kørestole
 3.8.2.4.2.4.
 belastningerne påføres samtidigt.
 3.8.2.5. Belastningen skal være fremadrettet for kombinerede fastholdelsessystemer til kørestole og kørestolsbrugere
 3.8.2.5.1.
 For klasse M2:
 3.8.2.5.1.1.
 1 110 ± 20 daN i en vinkel på 45° ± 10° i forhold til køretøjets horisontale plan og i retning af køretøjets forende på systemet til fastholdelse af kørestole, hvis der benyttes hoftesele
 3.8.2.5.1.2.
 675 ± 20 daN i en vinkel på 45° ± 10° i forhold til køretøjets horisontale plan på hoftedelen af selen og 675 ± 20 daN horisontalt i retning af køretøjets forende på brystdelen af selen for 3-punkts-seler
 3.8.2.5.1.3.
 1 715 ± 20 daN


text:
i en vinkel på 45° ± 10° i forhold til køretøjets horisontale plan og i retning af køretøjets forende på systemet til fastholdelse af kørestole
 3.8.2.5.1.4.
 belastningerne påføres samtidigt.
 3.8.2.5.2.
 For klasse M3:
 3.8.2.5.2.1.
 740 ± 20 daN i en vinkel på 45° ± 10° i forhold til køretøjets horisontale plan og i retning af køretøjets forende på systemet til fastholdelse af kørestole, hvis der benyttes hoftesele
 3.8.2.5.2.2.
 450 ± 20 daN i en vinkel på 45° ± 10° i forhold til køretøjets horisontale plan på hoftedelen af selen og 450 ± 20 daN horisontalt i retning af køretøjets forende på brystdelen af selen for 3-punkts-seler
 3.8.2.5.2.3.
 1 130 ± 20 daN i en vinkel på 45° ± 10° i forhold til køretøjets horisontale plan og i retning af køretøjets forende på systemet til fastholdelse af kørestole
 3.8.2.5.2.4.
 belastningerne påføres samtidigt.
 3.8.2.6. Bagudrettet belastning:
 3.8.2.6.1.
 810 ± 20 daN i en vinkel på 45° ± 10° i forhold til køretøjets horisontale plan og i retning af køretøjets bagende på systemet til fastholdelse af kørestole.
 3.8.2.7. Under alle omstændigheder skal belastningerne af fastholdelsessystemet for kørestolsbrugere påføres ved hjælp af en trækanordning egnet til den pågældende seletype som nærmere angivet i regulativ nr. 14.
 3.8.3. Fremadvendende kørestol — forskrifter for hybridprøvning
 3.8.3.1. Der skal i kørestolsområdet forefindes et kørestolsfastholdelsessystem til almindelig brug i forbindelse med kørestole, som gør det muligt at transportere en kørestol og en kørestolsbruger, som vender fremad.
 3.8.3.2. Der skal i kørestolsområdet forefindes et system til fastholdelse af kørestolsbrugere, som omfatter mindst to forankringspunkter og en bækkenfastholdelsesanordning (hoftesele), som er konstrueret og fremstillet af komponenter med tilsvarende egenskaber som komponenterne i sikkerhedsseler, som er i overensstemmelse med regulativ nr. 16.
 3.8.3.3. Et fastholdelsessystem, som er monteret i kørestolsområdet, skal let kunne udløses i en nødsituation.
 3.8.3.4. Et system til fastholdelse af kørestole skal enten:
 3.8.3.4.1.
 opfylde de dynamiske prøvningskrav, der er omhandlet i punkt 3.8.3.8, og være sikkert fastgjort til forankringer på køretøjet, som opfylder de statiske prøvningskrav, der er omhandlet i punkt 3.8.3.6 nedenfor, eller
 3.8.3.4.2.
 være sikkert fastgjort til køretøjets forankringer, således at kombinationen af fastholdelsessystemet og forankringerne opfylder kravene i punkt 3.8.3.8.
 3.8.3.5. Et system til fastholdelse af kørestolsbrugere skal enten:
 3.8.3.5.1.
 opfylde de dynamiske prøvningskrav, der er omhandlet i punkt 3.8.3.9, og være sikkert fastgjort til forankringer på køretøjet, som opfylder de statiske prøvningskrav, der er omhandlet i punkt 3.8.3.6 nedenfor, eller
 3.8.3.5.2.
 være sikkert fastgjort til køretøjets forankringer, således at kombinationen af fastholdelsessystemet og forankringerne opfylder de dynamiske prøvningskrav i punkt 3.8.3.9, når de er fastgjort til forankringer, der er monteret som omhandlet i punkt 3.8.3.6.7.
 3.8.3.6. Der udføres en statisk prøvning på forankringspunkterne for både systemet til fastholdelse af kørestolen og systemet til fastholdelse af kørestolsbrugeren i overensstemmelse med følgende krav:
 3.8.3.6.1.
 De belastninger, der er anført i punkt 3.8.3.7 nedenfor, påføres ved hjælp af en anordning med samme geometri som kørestolsfastholdelsessystemet.
 3.8.3.6.2.
 De belastninger, der er anført i punkt 3.8.3.7.3 nedenfor, påføres ved hjælp af en anordning med samme geometri som fastholdelsessystemet


text:
for kørestolsbrugere, og ved hjælp af en trækanordning som omhandlet i regulativ nr. 14.
 3.8.3.6.3.
 De belastninger, der er omhandlet i punkt 3.8.3.6.1 og 3.8.3.6.2 ovenfor, påføres samtidigt fremadrettet og i en vinkel på 10° ± 5° i forhold til det horisontale plan.
 3.8.3.6.4.
 De belastninger, der er omhandlet i punkt 3.8.3.6.1 ovenfor, påføres samtidigt bagudrettet og i en vinkel på 10° ± 5° i forhold til det horisontale plan.
 3.8.3.6.5.
 Belastningerne påføres så hurtigt som muligt gennem kørestolspladsens lodrette akse, og
 3.8.3.6.6.
 belastningen opretholdes i en periode på mindst 0,2 sekund.
 3.8.3.6.7.
 Prøvningen skal udføres på en repræsentativ del af køretøjets struktur sammen med eventuelt tilbehør i køretøjet, som kan bidrage til at øge strukturens styrke eller stivhed.
 3.8.3.7. De belastninger, der er anført i punkt 3.8.3.6 ovenfor, er:
 3.8.3.7.1.
 I tilfælde af forankringer til systemer til fastholdelse af kørestole, som er monteret på et køretøj i klasse M2:
 3.8.3.7.1.1.
 1 110 ± 20 daN, som påføres fremadrettet i køretøjets længderetning i en højde på mellem mindst 200 mm og højst 300 mm målt lodret fra kørestolsområdets gulv, og
 3.8.3.7.1.2.
 550 ± 20 daN, som påføres bagudrettet i køretøjets længderetning i en højde på mellem mindst 200 mm og højst 300 mm målt lodret fra kørestolsområdets gulv.
 3.8.3.7.2.
 I tilfælde af forankringer til systemer til fastholdelse af kørestole, som er monteret på et køretøj i klasse M3:
 3.8.3.7.2.1.
 740 ± 20 daN, som påføres fremadrettet i køretøjets længderetning i en højde på mellem mindst 200 mm og højst 300 mm målt lodret fra kørestolsområdets gulv, og
 3.8.3.7.2.2.
 370 ± 20 daN, som påføres bagudrettet i køretøjets længderetning i en højde på mellem mindst 200 mm og højst 300 mm målt lodret fra kørestolsområdets gulv.
 3.8.3.7.3.
 I tilfælde af forankringer til et system til fastholdelses af en kørestolsbruger skal belastningerne være i overensstemmelse med kravene i regulativ nr. 14. Belastningerne af fastholdelsessystemet for kørestolsbrugere påføres ved hjælp af en trækanordning egnet til den pågældende seletype som nærmere angivet i regulativ nr. 14
 3.8.3.8. Et system til fastgørelse af kørestole underkastes en dynamisk prøvning i overensstemmelse med følgende krav:
 3.8.3.8.1.
 en prøvevogn, som repræsenterer en kørestol, med en masse på 85 kg skal fra en hastighed på mellem 48 km/h og 50 km/h udsættes for en decelerationstidspuls
 3.8.3.8.1.1.
 på over 20 g fremadrettet i et kumulativt tidsrum på mindst 0,015 sekunder
 3.8.3.8.1.2.
 på over 15 g fremadrettet i et kumulativt tidsrum på mindst 0,04 sekunder
 3.8.3.8.1.3.
 af en varighed på over 0,075 sekunder
 3.8.3.8.1.4.
 på ikke over 28 g og ikke i mere end 0,08 sekunder
 3.8.3.8.1.5.
 af en varighed på ikke over 0,12 sekunder og
 3.8.3.8.2.
 en prøvevogn, som repræsenterer en kørestol, med en masse på 85 kg skal fra en hastighed på mellem 48 km/h og 50 km/h udsættes for en decelerationstidspuls
 3.8.3.8.2.1.
 på over 5 g bagudrettet i et kumulativt tidsrum på mindst 0,015 sekunder
 3.8.3.8.2.2.
 på højst 8 g bagudrettet i et kumulativt tidsrum på mindst 0,02 sekunder.
 3.8.3.8.3.
 Prøvningen i punkt 3.8.3.8.2 ovenfor foretages ikke, hvis


text:
de samme fastholdelsessystemer anvendes både fremad- og bagudrettet, eller hvis der er gennemført en tilsvarende prøvning.
 3.8.3.8.4.
 Med henblik på ovennævnte prøvning skal systemet til fastholdelse af kørestolen være fastgjort til enten:
 3.8.3.8.4.1.
 forankringer, der er fastgjort til prøvestanden med samme geometri som forankringerne i et køretøj, som fastholdelsessystemet er tiltænkt, eller
 3.8.3.8.4.2.
 forankringer, som indgår i en repræsentativ del af det køretøj, som fastholdelsessystemet er tiltænkt, se punkt 3.8.3.6.7 ovenfor.
 3.8.3.9. Et system til fastgørelse af kørestolsbrugere skal opfylde prøvningskravene i regulativ nr. 16 eller en tilsvarende prøvning af decelerationstidspulsen som omhandlet i punkt 3.8.3.8.1 ovenfor. En sikkerhedssele, der godkendt efter regulativ nr. 16 og mærket i overensstemmelse hermed, anses for at opfylde kravene.
 3.8.3.10. Resultatet af en prøvning som omhandlet i punkt 3.8.3.6, 3.8.3.8 eller 3.8.3.9 ovenfor anses for at være negativt, medmindre følgende krav er opfyldt:
 3.8.3.10.1.
 ingen del af systemet må have svigtet eller have løsrevet sig fra forankringen eller køretøjet under prøvningen
 3.8.3.10.2.
 mekanismerne til frigørelse af kørestolen og kørestolsbrugeren skal kunne udløses efter fuldendt prøvning
 3.8.3.10.3.
 ved den i punkt 3.8.3.8 ovenfor omhandlede prøvning må kørestolen ikke have flyttet sig mere end 200 mm i køretøjets længderetning under prøvningen
 3.8.3.10.4.
 ingen del af systemet må efter endt prøvning være deformeret i en sådan grad, at den kan forårsage skade som følge af skarpe kanter eller andre fremspring.
 3.8.3.11. Brugsanvisningen til systemet skal vises tydeligt i dets umiddelbare nærhed.
 3.8.4. Bagudvendende kørestol — statiske prøvningskrav
 3.8.4.1. Køretøjer, for hvilke der ikke er krav om montering af fastholdelsessystem til passagerer, kan som et alternativ til bestemmelserne i punkt 3.8.2 eller 3.8.3 ovenfor udstyres med en kørestolsplads, der er konstrueret, så kørestolsbrugeren kan befordres uden fastholdelse med kørestolen vendende bagud mod en støtte eller bagplade i overensstemmelse med følgende bestemmelser:
 3.8.4.1.1.
 en af kørestolspladsens sider i længderetningen skal støde op til en ydervæg eller skillevæg i køretøjet
 3.8.4.1.2.
 der skal være en støtte eller en bagplade vinkelret på køretøjets længdeakse i den forreste ende af kørestolsområdet
 3.8.4.1.3.
 støtten eller bagpladen skal være således udformet, at kørestolens hjul eller ryglæn hviler mod støtten eller bagpladen for at forhindre kørestolen i at vælte og skal være i overensstemmelse med bestemmelserne i punkt 3.8.5 nedenfor
 3.8.4.1.4.
 der skal være monteret et gelænder eller et håndgreb på køretøjets ydervæg eller en skillevæg på en sådan måde, at kørestolsbrugere let kan gribe fat i det. Dette gelænder må højst rage 90 mm ud over kørestolspladsens lodrette projektion og kun i en højde på mindst 850 mm over kørestolspladsens gulv
 3.8.4.1.5.
 på den modsatte side af kørestolsområdet skal være monteret et gelænder eller en tilsvarende stiv anordning, der kan klappes væk, som begrænser kørestolens sideværts bevægelse, og som kørestolsbrugeren let kan gribe fat i
 3.8.4.1.6.
 ved kørestolsområdet skal være anbragt et skilt med følgende tekst:
 »Denne plads er forbeholdt en kørestol. Kørestolen anbringes bagudvendt op mod støtten eller bagpladen og skal være bremset«.
 Bestemmelserne i punkt 7.6.11.4 i bilag 3 finder anvendelse på alle anvendte tekstangivelser.
 3.8.5. Krav til bagplade og støtte
 3.8.5.1.